"Delfini" lako do četvrtfinala, sledi dvoboj sa Crnogorcima - Ostali sportovi, Vaterpolo\n„Delfini“ lako do četvrtfinala, sledi dvoboj sa Crnogorcima\nAleksandar Milosavljević 28.07.2013., 18:33\nVaterpolo reprezentacija Srbije se bez više problema plasirala u četvrtfinale Svetskog prvenstva koje se održava u Španiji pošto je u meču osmine finala savladala selekciju Rumunije sa čak 13:5 (2:1, 5:1, 3:1, 3:2).\nPitanje pobednika rešeno je već posle prve dve četvrtine kada je naš tim stekao čak pet golova prednosti pre svega odličnom igrom u drugih osam minuta koje su „delfini“ rešili u svoju korist rezultatom 5:1.\nOvakav tokm dešavanja omogućio je selektoru Saviću da u drugih 16 minuta malo odmori nosioce igre u našem timu odnosno da pruži priliku i igračima sa manjom minutažom što su ovi umeli da iskoriste odnosno da mirno privedu meč kraju i čak povećaju prednost za konačnih 13:5.\nPo dva gola za Srbiju postgli su Udovičić, Pijetlović, Ćuk, Filipović i Nikić, dok su se po jednom u listu strelaca upisali Rađen, Aleksić i Mandić. Na drugoj stranu Đakonu je dao tri gola, a pojednom su našu mrežu pogađali Đakonu i Busila.\nČetvrtfinalni meč sa selekcijom Crne Gore, koja je ranije tokom dana lako savladala Kanadu, zakazan je za utorak, 30. jul, sa početkom od 20.15 časova.\nSvetsko prvenstvo u vaterpolu Barselona 2013vaterpolo reprezentacija Srbijevideo\nPrethodna vest Real nudi 111 miliona za Bejla\nSledeća vest FK Partizan pomaže košarkašoj sekciji\nFK Partizan pomaže košarkašoj sekciji


Tekvondo: Zeleno svetlo iz Moskve za olimpijske kvalifikacije uprkos virusu - SPORTSKI ŽURNAL\nOdlaganje i otkazivanje Olimpijskih igara se prema izjavi prvog čoveka Međunarodnog olimpijskog komiteta (MOK) Tomasa Baha ne razmatra\nIzvršni odbor Tekvondo Evrope (ET) odložio je nekoliko predstojećih takmičenja. Reč je o Otvorenom evropskom prvenstvu u paratekvondou, Šampionatu evropskih klubova i G4 Evropskom šampionatu za seniore.\nRazlog za odlaganje navedenih događaja koji nisu od ključne važnosti za ET, su nepredvidiva priroda epidemije korona virusa (kovid-19), i što je najvažnije, zdravlje sportista, trenera i učesnika, navodi se u saopštenju rukovodstva Tekvondo Evrope.\nU Evropskom tekvondou smatraju evropski kvalifikacioni turnir za plasman na Igre u Tokiju događajem od ključne važnosti.\nS obzirom da će tekvondo takmičenje u Tokiju biti održana od 25. do 28. jula, iz Evropskog tekvondoa ne vide drugu mogućnost nego da održe olimpijski kvalifikacioni turnir u Rusiji, kao što je najavljeno prošle nedelje.\nOdlaganje takmičenja bi bilo nesrazmerno nepovoljno za evropske tekvondoiste. Sugeriše se i ET-a nacionalnim selekcijama koje će učestvovati na turniru u Rusiji da blagovremeno obave neophodne pripreme za put u Moskvu, zbog nedavnih ograničenja putovanja koje je uvela Rusija, kako bi se osigurali da će njihovi timovi imati pristup Ruskoj Federaciji.\nZa sportiste koji su se kvalifikovali za Olimpijske igre odloženi G4 evropski šampionat je od velikog značaja. Evropski tekvondo će se maksimalno potruditi da organizuje ovo takmičenje pre Igara u Tokiju, kako bi se obezbedile što bolje pozicije u žrebu.\nTakmičenja G1 u Evropi nisu obuhvaćene odlukom organizacije Evropskkog tekvondoa. Odgovornost i konačna odluka je na svakom savezu i odboru za organizovanje, koji će odlučiti da li da otkažu takmičenje, ili ne.\nEvropski tekvondo, međutim, poziva sve saveze i organizacione odbore da uzmu u obzir zdravlje i bezbednost učesnika, i poštuju instrukcije državnih organa.\nSvi sportisti koji su već platili naknade za učestvovanje u odloženom događaju će, ili dobiti vaučere za iznos uplaćen VTE, ili će se njihove prijave preneti na sledeći događaj.\nVaučeri mogu da se koriste na svim budućim takmičenjima Evropskog tekvondoa. VTE i organizacioni odbor neće prihvatati nikakve zahteve za nadoknadu nastalih troškova puta i smeštaja.\nZa učestvovanje na VTE takmičenjima, rizik preuzimaju timovi. Očekuje se da svi učesnici imaju sopstveno putno i medicinsko osiguranje, i osiguranje u slučaju otkazivanja.


Han: Situacija na Zapadnom Balkanu krhka, ali će put u EU biti potvrdjen\nBeta 27. februara 2017. 13:35\nSvi moramo biti svesni da je situacija na Zapadnom Balkanu i dalje krhka, ali će lideri Evropske unije u martu potvrditi put tog regiona u EU, izjavio je danas u Briselu evropski komesar Johanes Han posle otvaranja još dva poglavlja u pregovorima o članstvu EU-Srbija.\n„To je veoma dobar znak o povećanom zanimanju evropske porodice za Zapadni Balkan i to je povoljno“, ocenio je Han.\n„Ipak, odlučeno je da se pitanja Zapadnog Balkana stave na dnevni red Evropskog saveta da bi se povećala svest o regionu i tamošnjoj situaciji, jer svi mi moramo biti svesni toga da je tamo situacija i dalje krhka“, dodao je.\nHan je kazao da su „svi pozvani da pruže doprinos perspektivi regiona, a ne da se uvek gleda unazad”. On je podvukao da „ono što ljudi, mladi ljudi žele da vide jesu bolji životni uslovi, pomirenje, mogućnost da ostanu u regionu, a ne da budu prisiljeni da se iseljavaju“.\n„S tim u vezi, svi ovi napori, uključujući otvaranje poglavlja u pregovorima o članstvu, doprineće da se ide napred u evropsku integraciju“, dodao je.\nHan je podvukao da zato smatra da je „bitno da Zapadni Balkan bude na dnevnom redu (zasedanja lidera EU)“ dodajući da će „samo nedelju dana potom premijeri zemalja regiona biti okupljeni najverovatnije u Sarajevu s ciljem da razmotre sva pitanja“.\nPrema njegovim rečima, svako mora dobro da razmisli o tome „koliko je tamošnja situacija uzdrmana i šta je nužno, šta se mora učiniti i gde je nužno državničko delovanje i političko rukovodjenje“.


AFERA POGREŠNI RESPIRATORI POTRESA BIH: Stigao još jedan kontigent bespotrebne medicinske opreme | Happy BSC portal\nVlastima Bosne i Hercegovine danas je isporučena donacija medicinske opreme iz Ujedinjenih Arapskih Emirata (UAE) u kojoj je uz testove za koronavirus te zaštitnu opremu i 40 respiratora namenjenih bolnicama.\nPošiljka s oko 20 tona pomoći u Sarajevo je dopremljena posebnim letom divovskog transportnog Boeinga 747 i dar je vladajuće porodice šeika Mohammeda bin Rashida Al Maktouma.\nPošiljku je na aerodromu preuzela ministarka spoljnih poslova BiH Bisera Turković koja je najavila kako će biti ravnomerno podeljena na oba entiteta i distrikt Brčko.\n"Svaka pomoć, i najmanja i najveća, koja dolazi u BiH biva prosleđena svima", kazala je Turković izražavajući zahvalnost države na donaciji koja uključuje i 100.000 testova na koronavirus.\nAli izgleda da je deo pomoći, tačnije respiratori, nešto oko čega će se u BiH još voditi rasprave. Lokalni su mediji preneli kako su respiratori što ih je poklonio UAE kineske proizvodnje i identični su onima koje je ranije kupila Civilna zaštita Federacije BiH a ispostavilo se kako su neupotrebljivi na bolničkim odeljenjima intezivne nege.\nBez ikakve pompe i bez prisustva bilo kojeg predstavnika vlasti u Sarajevo je u sredu stigao i avion s 20 takvih ranije kupljenih respiratora iz Kine, dip kontingenta od ukupno 100 takvih mašina za bolnice u Sarajevu, Mostaru i Tuzli.\nKupovina kineskih respiratora pretvorila se u aferu jer se ispostavilo kako su za 5,3 miliona eura iz budžeta Federacije BiH nabavljene mašine koje bolnicama ne trebaju, nemaju ovlaštene servisere niti osobe koje bi ih trebali staviti u pogon.\nOsamdeset respiratora koji su dopremljeni u aprilu nakon što ih je nabavila firma "Srebrena malina" registrovana za uzgoj i preradu voće i povrća i dalje stoje neraspakovani u skladištu uprave Civilne zaštite a takva sudbina čeka i preostalih dvadeset respiratora dopremljenih u sredu.\nTužilaštvo BiH je zbog toga otvorilo istragu, a zbog skandala je suspendovan direktor Civilne zaštite Fahrudin Solak koji je s vlasnikom "Srebrene maline" Fikretom Hodžićem sklopio ugovor o kupovini respiratora.


Belef od 21. juna na više lokacija u gradu - 03.06.2015, Sputnik Srbija\nBelef od 21. juna na više lokacija u gradu\nBeogradski letnji festival — Belef biće održan od 21. juna do 25. jula na više lokacija u Beogradu. Festival će biti otvoren koncertom proslavljenog violiniste... 03.06.2015, Sputnik Srbija\n16:15 03.06.2015 (Osveženo: 16:19 05.10.2015)\n© Foto : facebook.com/belef.festivalBelef\n© Foto : facebook.com/belef.festival\nBeogradski letnji festival — Belef biće održan od 21. juna do 25. jula na više lokacija u Beogradu. Festival će biti otvoren koncertom proslavljenog violiniste Nemanje Radulovića u Studentskom parku, najvili su organizatori.\nOvogodišnji Belef, 24. po redu, prema rečima gradskog sekretara za kulturu Vladana Vukosavljevića, biće održan u renoviranom prostoru Kapetan Mišinog zdanja, Kolarčevoj zadužbini, kući Kralja Petra na Senjaku, Bitef teatru, Ustanovi kulture Vuk Karadžić i na još mnogo drugih mesta.\nOn je dodao da će u okviru manifestacije nastupiti 18 različitih izvođača, kao i da će publika imati prilike da pogleda 16 koncerata, jedan mjuzikl i jednu dokumentarnu dramu.\nUmetnički direktor Vojkan Borisavljević smatra da je program festivala kvalitetan i zanimljiv, uprkos niskom budžetu Belefa.\n© Sputnik / Maša RadovićGradski sekretar za kulturu Vladan Vukosavljević i glumac Ivan Jevtović, kao dobrodošlicu predstavnicima medija na konferenciji povodom ovogodišnjeg Belefa, pripretili su novinarima tužbom ukoliko ne budu zadovoljni, kako kažu, tabloidnim naslovima o predstojećem događaju.\nGradski sekretar za kulturu Vladan Vukosavljević i glumac Ivan Jevtović, kao dobrodošlicu predstavnicima medija na konferenciji povodom ovogodišnjeg Belefa, pripretili su novinarima tužbom ukoliko ne budu zadovoljni, kako kažu, tabloidnim naslovima o predstojećem događaju.\nOn je naglasio i da su veliku podršku u realizaciji manifestacije pružili poznati umetnici od kojih su neki prihvatili da nastupaju bez honorara.„Nažalost, ekonomska kriza je donela smanjenje sredstava od 20 odsto i nemogućnost da realizujemo sve naše lepe ideje vezane, pre svega, za pozorišnu produkciju i za saradnju sa srodnim festivalima u regionu“, rekao je Borisavljević i dodao da je bez obzira na to osmišljen jedan kvalitetan i zanimljiv program.\nDirektor Turističke organizacije Beograda Miodrag Popović je siguran da je ovogodišnji Belef pun pogodak sa stanovišta turizma i da je upravo to jedan od događaja koji upotpunjuju turističku ponudu prestonice i Srbije uopšte.\nFestival je realizovan u saradnji sekretarijata za kulturu i ustanove kulture CEBEF.


► Protest ispred Centralnog zatvora zbog hapšenja uzbunjivača iz Krušika\nIspred Centralnog zatvora u Beogradu večeras je održan protest, a okupljeni su uz povike tražili puštanje radnika fabrike namenske industrije "Krušik" u Valjevu, uhapšenog jer je medijima dostavio podatke iz te firme koji ukazuju na povezanost oca ministra unutrašnjih poslova Nebojše Stefanovića sa trgovinom oružjem.\nOkupljeni su nosili transparente "Država spava dok se krše moja prava" i "Gnevna za revoluciju spremna", a održan je simbolično i "minut ćutanja za pravosudni sistem u Srbiji".\nStojković je istakla da je osumnjičeni u zatvoru već 20 dana, a da je javnost tek saznala za hapšenje, što je ocenila kao "potez mafije".\n"Ovo je slučaj mladića, jednog građanina koji je razumeo koja je njegova obaveza, a to je da raskrinka korupciju i šta se dešava u ovoj državi kada je došao do tih dokaza", rekla je Stojković i dodala da "ako neko nije shvatio u kakvoj državi živimo, ovaj slučaj vrlo dobro to pokazuje".\nOna je ocenila da se danas okupio nedovoljan broj ljudi i pozvala je sve građane da se pridruže sutrašnjem protestu koji će takođe biti održan od 18 časova ispred Centralnog zatvora u Beogradu i naglasila da će okupljanja biti dok osumnjičeni ne bude na slobodi.\n"Da izvršimo pritisak kako znamo i umemo, da se ovaj odgovorni građanin pusti iz zatvora, da se sudi onome kome treba biti suđeno", kazala je Stojković.\nProtestu su, pored organizatora "Inicijative žena u Srbiji", prisustvovali politički aktivisti Pokreta slobodnih građana, Saveza za Srbiju, kao i članovi udruženja Jedan od pet miliona, inicijative "Ne davimo Beograd" i združene akcije "Krov nad glavom".\nNIN je naveo da javnost o tom slučaju nije obaveštena, kao i da je do "tajne akcije vlasti" došlo nakon objavljivanja teksta o trgovini oružjem na međunarodnom portalu "Arms voč", kako bi se utvrdilo na koji su način kompromitujući dokumenti došli do novinara.


Nova travel linija Courvoisier konjaka Le Voyage de Napoleon\nHome // Hrana i Piće // Vesti // Nova travel linija Courvoisier konjaka Le Voyage de Napoleon\nKompanija Beam and Maxxium Travel Retail predstaviće novu Courvoisier liniju pod nazivom Le Voyage de Napoleon (Napoleonovo putovanje) na londonskom aerodromu Heathrow, kao najava puštanja u prodaju za evropsko tržište u aprilu ove godine. Nova linija, namenjena isključivo travel retail prodavnicama, uključuje proizvode sa oznakama VS (very special), VSOP (very superior old pale) i XO (extra old), koji će se naći u prodavnici World Duty Free na terminalu 5 ovog londonskog aerodroma. Novi Courvoisier konjaci po prvi put su predstavljeni javnosti u oktobru prošle godine na Maxxium štandu na TFWA sajmu u Kanu.\nWorld Duty Free će u okviru promotivne kampanje uključivati i Paradis Cellar instalaciju koja će na ovoj lokaciji ostati 4 nedelje. Što se tiče cena, VS će se prodavati za 36 evra, VSOP za 55, a XO za 129 evra.\n- Travel retail je jedinstven i važan kanal za Courvoisier i predstavlja odličnu platformu za predstavljanje brenda publici na globalnom nivou. Mnogi kupci u ovom sektoru traže brendove vrhunskog kvaliteta, koji će se razlikovati od proizvoda na domaćem tržištu, a luksuzno predstavljanje naše kolekcije izlazi u susret toj potrebi, odslikava kvalitet, tradiciju i veštinu Courvoisier proizvoda, te predstavlja savršeno rešenje za poklone za današnje putnike – ističe Glen Williams, jedan od direktora u Maxxium Travel Retail.


Vučić: Do Sretenja novi paket pomoći privredi\nPOČETNA NACIONALNE VESTI Vučić: Do Sretenja novi paket pomoći privredi\nPredsednik Srbije Aleksandar Vučić najavio je sinoć da će do Sretenja biti donet dodatni paket pomoći privredi. Gostujući u emisiji “Ćirilica” na TV Hepi Vučić je rekao da se za sedam dana očekuju i prvi pregovori sa Američkom razvojnom bankom u vrednosti od 300 do 400 miliona dolara.\nKako je rekao, to neće biti izdašna pomoć kao prvi paket, ali će biti nova injekcija za kompanije, privredu, preduzetnike, mala, srednja, pa i velika preduzeća, što je, kaže, 1.052.000 ljudi koji su obuhvaćeni tim sistemom.\nVučić je precizirao će to najverovatnije biti pomoć u vidu isplate dva ili tri puta po pola minimalca, što je, kaže, ogromna pomoć i podrška.\nBiće i sektorske pomoći za turizam, za hotelijere, turističke agencije, vodiče, za autobuske prevoznike, sa još pola minimalca.\nNaveo je da će država nastojati da dodatno pomogne i penzionerima, pored povećanja penzije od 5,9 odsto, koliko će dobiti u februaru, kada prime januarsku penziju. Simbolično, penzioneri bi do marta trebalo da dobiju pakete sa vitaminima C, D i cinkom, što su, kaže Vučić, sitnice, ali pokazuju deo brige da se izborimo za zdravlje.\nVučić je dodao da će nastojati da se produže i garantne šeme, koje su se odlučno pokazale, sa 1,5 milijardi, a ovog puta bi preko tog sistema, moglo da bude obezbeđeno još dva puta po 500 miliona.\nVučić je naveo da se za sedam dana očekuju prvi dogovori sa DFC vredni 300 do 400 miliona dolara.\n“Ako bismo mogli još 1 milijardu za preduzeća da obezbedimo preko garantnih šema… To je ono što mogu da obećam, a razmišljamo na koji način tokom godine da pomognemo građanima ne bismo li podstakli opštu potrošnju”, rekao je Vučić.\n“Računajte da ćemo u kešu pomoći sa više od jedne milijarde evra. To niko nije očekivao. Želimo da imamo plus 5,5 odsto rasta”, rekao je Vučić i podsetio da slede i veliki infrastrukturni projekti u okviru programa “Srbija 2025”.\nVerujem da nas čeka bolja godina od prethodne, poručio je Vučić.\nGradićemo šest auto-puteva, rekao je.\nU 2020. tri milijarde evra direktnih stranih investicija\nVučić je izjavio da je u 2020, takozvanoj “korona godini”, naša zemlja imala neto priliv direktnih stranih investicija od 2,9 milijardi evra.\n“Da saopštim jedan ekskluzivan podatak, nivo investicija u Srbiji prošle godine bio je neto 2,9 milijardi evra, a bruto tri milijarde, što je apsolutno neverovatno imajući u vidu situaciju sa koronom”, rekao je Vučić.\nIZVORsputniknews.com, urban city\nPRETHODNI ČLANAKDanas oblačno, slab sneg, sutra mraz\nSLEDEĆI ČLANAKVlada potvrdila mere bez vremenskog ograničenja\nPočela isplata 100 evra mladima od države


Galileo Adriatic - Travelport - Promocija IATA obuka povodom Svetskog dana turizma za uplatu do 16. oktobra 2018.\nPromocija IATA obuka povodom Svetskog dana turizma za uplatu do 16. oktobra 2018.\nPovodom Svetskog dana turizma 27. Septembra IATA institut za obuku i razvoj iz Montreala sprovodi promociju za IATA obuku u oblasti Travel and Tourism (gde spadaju i obuke za avio agente).\nIskoristite ponudu za uplatu do 16. oktobra i popust do 15% za obuke za IATA diplome, i popust do 27% za obuke za IATA sertifikate. Možete odabrati samostalno učenje, grupna obuka ili in-house training.\nZa sve dodatne informacije kontaktirajte nas !!!\nKneza Mihaila 30/5, 11000 Beograd\ntel: +381 11 4096 337\nmob: +381 611 557 557\nVažne informacije o zameni karata\nŠaljemo vam nove informacije o zameni / refundaciji koje su aktuelne u ovom trenutku. Na dole navedenim linkovima naći ćete ažuriranu tabelu sa podacima prevoznika i primer zamene LH karte sa popustom od 50 EUR:\nPodsetnik za čuvanje PNR-a\nPodsećamo vas na to da većina kompanija zahteva da PNR-i ostanu i dalje aktivni u vašim rezervacionim sistemima. Dole su navedene dve korisne funkcije koje će pomoći zadržavanje PNR-a nakon korišćenja ili otkazivanja poslednjeg segmenta.\nVažne informacije i saveti\nŠaljemo vam informacije o otkazivanjima / promenama karata za prevoznike koji su prvobitno zahtevali izdavanje EMD-a za buduću kupovinu karata (vaučer za EMD prevoz).


RTS :: Vučić: Danas najteži dan, samo do jutros 47 preminulih\nPolitika Vučić: Danas najteži dan, samo do jutros 47 preminulih\nčetvrtak, 26. nov 2020, 12:28 -> 13:06\nPredsednik Aleksadnar Vučić rekao je da je danas najteži dan za Srbiju, jer je još jutros bilo 47 preminulih, te dodao da je situacija u bolnicama izuzetno teška.\n"Danas je najteži dan za Srbiju i svaki sledeći će u narednom periodu biti najteži. Još jutros je bilo 47 preminulih, što je najveći broj do sada, a verovatno će do preseka u 14 sati biti i više", rekao je Vučić.\n"Kada na pregled, svaki dan, primite 10.000 ljudi, i morate da smestite u bolnice 1.000 njih, a nemate nijedan slobodan krevet, onda je jasno u kakvoj su situaciji", rekao je Vučić i dodao:\n"Primiću prvu vakcinu koja dođe"\nPredsednik je rekao da se država trudi da što pre dođe do vakcine, a povodom kritika na njegovu najavu da će se prvi vakcinisati ponavlja da će biti kriv, šta god da bi uradio po tom pitanju.\nTaj komentar izneo je povodom pojedinih komentara na društvenim mrežama da su "nekada kapetani ostajali poslednji na brodu, a sada prvi primaju vakcinu", te primetio:\n"Ako je ne primim, reći će da nije bezbedna".\nUpitan da prokomentariše ocene Sindikata zaposlenih u policiji da bi vakcina mogla da izazove smrt, Vučić je odgovorio da je reč o krajnje neodgovornim ljudima, koji treba da se stide svojih reči.\n"Kao da malo imamo mrtvih i stradanja, kao da imamo malo muke pa treba ljude da plašimo vakcinom... Šta treba da radimo, da pričamo da koronavirus ne postoji, a umrlo nam 1.300 ljudi? Kažite to onima koji su izgubili svoje najbliže", ukazao je Vučić.\nIstakao je da je vakcina nešto čime je čovečanstvo pobedilo velike bolesti, koje su vekovima odnosile živote ljudi.\n"Da sam rekao da neću da primim, rekli bi da vakcina nije bezbedna i sigurna. A, ja ću primiti prvu koja dođe, koja god bila, jer toliko verujem u zdravstvene sisteme u svetu", rekao je Vučić i ironično primetio:\n"Čekaću šta mi oni (koji ga kritikuju) budu rekli, pa ću tako da uradim".\n"Nikada se nisam sklanjao, ni bežao, niodakle, i kada je korona, tu sam sa ljudima, gradimo bolnice. Da se sklanjam, neću, a njima na čast sve. Narod sve vidi", rekao je Vučić.\nPredsednik je dodao da vakcina nije bila tema današnjeg razgovora sa francuskim ministrom spoljne trgovine, ali i ponovio da se država trudi da dođe do vakcine.\n"Svi se trude i pokušavaju, i preko Kovaksa i bilateralno. Razgovaramo i sa Englezima, Rusima, Kinezima, ali još je nemamo. Trducihemo se, daćemo sve od sebe, koliko mala žemlja poput Srbije može, da budemo među prvim malim zemljama koje će dobiti prve količine", rekao je Vučić.


PCVesti - EU ograničila cene mobilnog rominga\nČlanovi evropskog parlamenta glasali su u sredu 22. aprila ogromnom većinom za drastično snižavanje cena slanja tekstualnih poruka i korišćenja Interneta na mobilnim telefonima u inostranstvu, kao i za neznatno sniženje cena telefoniranja.\nNajveća cena slanja teksta u romingu snižena je sa današnjeg proseka od 29 evrocenti na svega 11evrocenti. Sadašnjih 46 centi za minut razgovora u odlaznom smeru biće smanjeno na 43, a u dolaznom smeru umesto 22 centa maskimum će biti 19evrocenti. Prenos jednog megabajta podataka neće smeti da košta više od jednog evra umesto sadanjih 1,68 evra. Sve pomenute cene su bez poreza na dodatu vrednost. Gornje granice (ne uključujući PDV) važiće za čitavu Evropsku uniju i stupiće na snagu u julu ove godine.\nPravni akt koji su prethodno odobrili ministri telekomunikacija usvojen je sa 646 glasova „za“ i svega 22 glasa „protiv“.\nOdluka ima za cilj sprečavanje „računskog šoka“, neprijatnog iznenađenja koje mnogi dožive po povratku s letovanja kad ustanove koliki im je račun za korišćenje mobilnog telefona u inostranstvu (zapravo u nekoj drugoj zemlji članici EU). U Strazburu su naveli da je zabeležen slučaj da je jedan korisnik mobilnog telefona dobio račun na više od 39.000 evra pošto je sa Interneta preuzeo jednu epizodu televizijske serije.\nZanimljivo je da će cena dolaznog poziva od jula 2011. biti smanjena na 11 centi, a cena prenosa jednog megabajta na 50 evrocenti.\nPrve predloge za ograničavanje cena rominga podnela je evropska komesarka za telekomunikacije Vivian Reding i oni su počeli da se primenjuju u julu 2007.\n|Search:Find More About EU ograničila cene mobilnog rominga|


Univerzitetska studija pokazala da je POKER igra VEŠTINE | PokerNews\nUniverzitetska studija pokazala da je POKER igra VEŠTINE\n04. April 2008. scube\nMichael Dedonno i dr Douglas K. Detterman objavili su rad prema studiji koju su izveli na Case Western Reserve University sa ciljem da se pokaže da li je POKER igra na sreću ili je igra sposobnosti. Njihova konačna studija objavljena je u radu pod nazivom “Poker je veština” što je najbolji pokazatelj do kakvih su rezultata došli.\nPrema jednoj od studija oni su u dve grupe podelili poker novajlije sa osnovnim znanjem o pokeru. Svaki od učesnika igrao je unapred odredjen broj deljenja, pomoću Wilson-ovog Texas Hold’em softvera, protiv simultanog protivnika.\nNakon odredjenog broja deljenja eksperimentalnu grupu potpomogli su poker tutorijalima kao što su, rangiranje početnih deljenja, odluke i praćenja akcije drugih igrača i ostalim…Oni su nadalje po uzorku od 200 deljenja, prikazali da je eksperimentalna grupa potpomognuta tutorijalima nadmašila kontrolnu grupu sa početnim znanjem. Da bi dokazali rezultate oni su potom po uzorku od 720 deljenja, eksperimentalnu grupu potpomogli dodatnim strategijama i instrukcijama koje su se odnosile na koncept out-a, pre-flop, flop, turn i river igru. Opet je eksperimentalna grupa nadmašila kontrolnu.\nSa uzorkom od većeg broja deljenja dokazana je realnost dobijenih rezultata. Primećene su odredjene razlike u načinima igre ovih grupa, eksperimentalna grupa je sa dobijenim instrukcijama primetno igrala manje hand-ove(ruka). Treba istaći da je posle završenog istraživanja igra nastavljena i da je kontrolna grupa ulazila u sve veći gubitak.\nU zaključku svog rada, dva autora su istakli da “razlog zašto se poker smatra igrom na sreću treba tražiti u zakonu”. činjenicu da poker ne spada u igre na sreću su dokazali studijom od 720 deljenja, koja se može poistovetiti sa 30 sati live kazino igre pokera, gde je pouzdanost dobijenih rezultata nedvosmisleno dokazana. Na kraju su još dodali da je "sreća kao proizvoljan faktor na neki način i narušila i deformisala poker kao igru veštine. U svakom slučaju, veština je glavni faktor u najvećem broju slučajeva."


Evroliga 2019/20: Crvena zvezda - Fenerbahče - Dan u Beogradu\nNaslovna » Izlasci » Sport » Evroliga 2019/20: Crvena zvezda – Fenerbahče\nEvroliga 2019/20 - beogradska premijera: Crvena zvezda - FenerbahÄe (foto: Dunja FilipoviÄ‡ za danubeogradu.rs)\nAh Neša 7. oktobar 2019. Sport Postavite komentar\nTo će biti beogradska premijera Zvezde u ovom takmičenju i prva utakmica drugog kola Evrolige 2019/20.\nProdaja pojedinačnih karata za ovaj meč počinje danas, 7. oktobra od 12.00.\nCrveno-bele očekuje u Areni izvanredan protivnik, redovni učesnik završnog turnira Evrlige, i ekipa koja i ove sezone sa velikim ambicijama ulazi u takmičenje.\nMeđutim, i Crvena zvezda ima svoje želje, i nikome nije i neće biti lako u Beogradu u atmosferi koju umeju da naprave samo navijači Zvezde.\nBeogradska arena od 2013. i povratka domaće ekipe u Evroligu, pa završnice Evrokupa, do danas, bila je svedok brojnih velikih utakmica crveno-belih, a pune tribine, brojni rekordi, sjajne koreografije, crveno-bele tribine i velike pobede, bile su domaći zadatak za mnoge u Evroligi.\nZato i ne čudi da za premijeru Crvene zvezde u četvrtak vlada veliko interesovanje i pored rekordnog broja prodatih sezonskih ulaznica.\nKarte će se prodavati u svim poslovnicama „Tikets-a“ po sledećim cenama: tribine – od 500 do 1.200 RSD, parteri – 1.000 RSD, lože – od 1.700 do 2.200 RSD, počasna mesta – od 5.000 do 20.000 RSD i Skybox – 10.000 RSD.\nKlub ujedno podseća da se sezonske karte i paketi za Evroligu i dalje mogu kupiti u prostorijama kluba na Malom Kalemegdanu.\nNavijači bi trebalo da dođu znatno ranije zbog procedure prilikom ulaska u dvoranu i da sportski bodre tim. (danubeogradu.rs)\nTagovibeogradska arena evroliga fenerbahče izlasci kk crvena zvezda košarka sport\nPrethodni Prvenstvo Beograda u košarci 2019 za učenike osnovnih i srednjih škola\nSledeći Jesenji kamp 2019 na Velikom ratnom ostrvu


Odgovorno poslovanje kao doprinos zajednici | Nova Ekonomija\nOdgovoran pristup u upravljanju viškovima hrane i pružanje pomoći onima kojima je ona najpotrebnija godinama su strateški deo našeg poslovanja\nKao najveći donator hrane Banci hrane Beograd, kompanija Delez Srbija je poznata po višegodišnjem projektu „Pomažemo da imaju i oni koji nemaju“. Kako izgleda nadgradnja ovog projekta, digitalna platforma „Tanjir po tanjir“, zašto je dobila nagradu u oblasti izuzetnih tehnoloških inovacija koje doprinose unapređenju infrastrukture donacija hrane i na koje još načine kompanija doprinosi odgovornom poslovanju, razgovarali smo sa Milicom Popović, menadžerom korporativnih komunikacija kompanije Delez Srbija.\nDela koja nas čine solidarnim, humanim i empatičnim najvrednije su što imamo. Upravo to je pokazala godina koju ispraćamo, na sve to nas je već opomenula i godina pre. Odgovorno poslovanje je postalo deo kulture poslovanja globalnih kompanija, sve više postaje deo svesti svih nas, a već se pokazalo koliko mnogo zajedničkim aktivnostima kompanije mogu da doprinesu, i za sebe, i za društvo.\nKompanija Delez Srbija godinama nastoji da pozitivno utiče na zajednicu u kojoj posluje. Rano je prepoznala da je održivo poslovanje, pogotovo u maloprodajnom svetu, velika odgovornost, a dobro delo koje može da pokrene zajedno sa zaposlenima, partnerima i potrošačima postalo je njeno strateško opredeljenje. Celokupan koncept svog poslovanja, i globalno, i lokalno, utemeljila je na održivom modelu i odgovornom odnosu prema zaposlenima, potrošačima, zajednici. Na nivou cele Ahold Delhaize grupe, kojoj kompanija pripada, ovaj koncept nazvan je GROUNDED IN GOODNESS.\nJedan od najvećih maloprodajnih lanaca, ujedno je i najveći donator hrane u Srbiji. Poznat je po višegodišnjem projektu „Pomažemo da imaju i oni koji nemaju“, zahvaljujući kome korisnici humanitarnih organizacija godinama mogu da računaju na obezbeđen svakodnevni obrok. Do sada je donirano više od 5.000 tona voća i povrća, a sve ono što je kompanija još od 2015. godine realizovala sa Bankom hrane Beograd, ove godine je dobilo digitalnu nadgradnju u vidu onlajn platforme za donacije „Tanjir po tanjir“. Sve humanitarne organizacije uključene u ovaj projekat imaju svoje naloge na platformi i mogućnost da jednim klikom rezervišu namirnice koje u toku dana Maxi, Mega Maxi, Tempo i Shop&Go radnje izdvoje za doniranje.\n„Odgovoran pristup u upravljanju viškovima hrane i pružanje pomoći onima kojima je ona najpotrebnija godinama su strateški deo našeg poslovanja. Novi model koji smo realizovali uz podršku naših partnera Banke hrane Beograd i UNDP-a, omogućiće nam da na godišnjem nivou veće količine hrane dođu do većeg broja krajnjih korisnika“, kaže Milica Popović, menadžer korporativnih komunikacija kompanije Delez Srbija, i dodaje da je platforma zasnovana na blokčejn tehnologiji, koja omogućava da se ceo proces donacija prati od prvog do poslednjeg koraka i čini ga transparentnijim i sigurnijim.\nProdavnice na ovoj platformi svakodnevno ažuriraju informacije o dostupnim količinama voća i povrća, a ukoliko se ukaže potreba, jedna organizacija može da preuzima namirnice i iz više radnji. Istovremeno je omogućena prijava novih zainteresovanih humanitarnih organizacija i udruženja, koje će posredstvom Banke hrane dobiti svoj nalog i mogućnost da svakodnevno preuzimaju dostupne namirnice.\nVoće i povrće svakog dana za 7.500 građana\nPrema rečima naše sagovornice, zahvaljujući platformi, kroz saradnju sa više od 65 humanitarnih organizacija, voće i povrće svakoga dana stiže do oko 7.500 građana. Sva količina hrane koja se donira je vidljiva na platformi, a zainteresovana organizacija, koja je korisnik Banke hrane, ima jasan pregled proizvoda koji su na raspolaganju, kao i pregled prodavnica u kojima je moguće preuzeti donaciju.\nDelez Srbija je godinama partner Banke hrane Beograd, kojoj je pružio dodatnu podršku unapređenju sistema doniranja. Sredstva u vrednosti od 50.000 evra namenjena su za novo vozilo neophodno za pružanje dodatne filantropske pomoći korisnicima, kao i za dvogodišnje funkcionisanje transportnog sistema koji će hranu dovoditi direktno do vrata udruženja koja su partneri ove organizacije.\nSvetski dan hrane ustanovljen je još davne 1979. godine, a njegovo obeležavanje svakog 16. oktobra, u više od 150 zemalja, jedan je od načina da svako od nas doprinese podizanju svesti o problemima siromaštva i gladi. U Srbiji se ovaj datum obeležava od 2001. godine, čime je načinjen značajan korak ka isticanju važnosti hrane. Kada je o njenim viškovima reč, podaci kažu da, ukoliko bismo na globalnom nivou sačuvali samo trećinu bačene hrane, mogli bismo da nahranimo 870 miliona gladnih u svetu.\nZbog strateške odluke da donacijama hrane pomaže zajednicu u kojoj posluje i redovne prakse u ovoj oblasti, Delez Srbija je i jedan od dobitnika priznanja za doniranje hrane, koje Forum za odgovorno poslovanje dodeljuje kompanijama koje kontinuirano potvrđuju odgovoran pristup poslovanju i pružaju značajnu podršku onima kojima je neophodna. Digitalna platforma „Tanjir po tanjir“ prepoznata je od strane Foruma za odgovorno poslovanje i dobila je nagradu u oblasti izuzetnih tehnoloških inovacija koje doprinose unapređenju infrastrukture donacija hrane.\nInicijativa „Spasimo hranu, spasimo humanost“ Srpskog filantropskog foruma bila je prilika kompaniji Delez Srbija da sa velikim iskustvom u sličnim aktivnostima da svoj doprinos i ovoj odgovornoj inicijativi. Istovremeno, kompanija je pokazala stratešku opredeljenost da podrži projekte koji čine naše društvo boljim mestom za život, a u to je tradicionalno uključila i sve građane.\n„Naša podrška inicijativi ’Spasimo hranu, spasimo humanost’ započela je humanitarnim akcijama prikupljanja hrane u prodavnicama širom Srbije. Naši građani pokazali su, kao i uvek, veliku solidarnost; zahvaljujući njihovoj filantropiji prikupljeno je više od 14 tona namirnica za više od 24 humanitarne organizacije širom Srbije. Ove akcije realizovane su zajedno sa Crvenim krstom Beograd i Bankom hrane Beograd, povodom Svetskog dana hrane i Nedelje solidarnosti, a dodatno smo inicijativu podržali i donacijom od 1.000.000 dinara Srpskom filantropskom forumu. Donacija je namenjena ustanovama koje su deo Saveza za pomoć mentalno nedovoljno razvijenim osobama Srbije (MNRO) u Nišu, Leskovcu i Vranju“, istakla je Milica Popović.\nUjedinjeni za modernizaciju neonatologije\nPokazatelj koliko je važno da se i kompanije i druge organizacije međusobno ujedine jer sve teže istom cilju jeste i kampanja koju je pokrenuo Unicef, „Tako mali da bi u srce stali“, a koju je kompanija Delez Srbija podržala kroz akciju „Račun zaokruži, život produži“. Zahvaljujući ovoj partnerskoj saradnji svim građanima je omogućeno da zaokruživanjem računa u Maxi, Mega Maxi, Tempo i Shop&Go radnjama do iznosa koji žele pruže podršku akciji za modernizaciju neonatologija u Beogradu, Novom Sadu, Nišu i Kragujevcu i pruže podršku prevremeno rođenim bebama.\nDa se udruženim snagama dostižu još dalji ciljevi pokazuje i ovogodišnja donacija kompanije Delez Srbija Unicefu od 200.000 evra za modernizaciju i opremanje neonatalnih jedinica u našoj zemlji. Zahvaljujući ovoj donaciji omogućena je nabavka prvog transportnog vozila za decu i aparata za terapijsku hipotermiju novorođenčadi Centru za neonatalogiju u Kragujevcu, kao i jedan aparat za terapijsku hipotermiju novorođenčadi Institutu za zdravstvenu zaštitu dece i omladine Vojvodine iz Novog Sada. Donacija je namenjena i stručnoj edukaciji lekara, medicinskih sestara i saradnika za primenu najnovijih znanja i procedura u neonatologiji.\n„Poseban je osećaj kada činimo nešto za zdravije i lepše odrastanja budućih generacija. Uvek smo tu da podržimo našu zajednicu, čiji je izuzetno važan deo zdravstveni sistem, pogotovo neonatalne jedinice. Partnerstvo sa Unicefom deo je naše spremnosti da društvo činimo boljim“, istakla je Milica Popović i dodala da se u Srbiji svake godine rodi 65.000 dece, od kojih je 4.000 prevremeno rođenih beba, a čak njih sedam svakoga dana zahteva neki vid intenzivne nege.\nDelez Srbija u svoje humanitarne aktivnosti često uključuje i svoje potrošače, sve građane koji žele da pomognu, pa je tako humanitarna akcija „Dobro delo za SOS Dečije selo“ postala tradicionalna. I ove godine su građani nabavkom obeleženog školskog pribora u Tempo i Mega Maxi hiremarketima pokazali da misle na decu iz SOS Dečijeg sela i na njihovo srećnije detinjstvo, pa je za samo mesec dana prikupljeno više od milion dinara za bolje uslove smeštaja dece i kontinuirano grejanje porodičnih kuća u SOS Dečijem selu Kraljevo tokom zimske sezone.\nKompanija Delez Srbija je pre svega dobar komšija koji redovnim donacijama prehrambenih i neprehrambenih proizvoda podržava i sigurne kuće u Beogradu, Kragujevcu, Novom Sadu, Nišu i Pančevu, kao i Udruženje roditelja dece obolele od malignih i drugih retkih bolesti „Zvončica“ i Udruženje roditelja i prijatelja dece sa smetnjama u razvoju „Evo ruka“.\nPrelazak na zelenu električnu energiju\nOčuvanje životne sredine i borba protiv klimatskih promena deo je održivog poslovanja kojem je kompanija Delez Srbija veoma posvećena. Rezultati koje postiže izuzetno su značajni, što potvrđuje dobijeni sertifikat o doprinosu smanjenju emisije ugljen-dioksida, koji je kompaniji dodelio Seopak. Delez Srbija sprovodi niz aktivnosti koje direktno utiču na očuvanje životne sredine i sprečavanje velikih klimatskih promena.\nNajznačajniji rezultati ostvareni su prelaskom na korišćenje zelene električne energije, primenom mera energetske efikasnosti i implementacijom inovativnih tehnoloških rešenja u ovoj oblasti. Zahvaljujući tome, ističe Milica Popović, samo u 2020. godini kompanija je za 30 odsto smanjila emisiju ugljen-dioksida u kompletnom sistemu u odnosu na 2019. godinu. Kroz odgovorno sakupljanje i recikliranje ambalažnog otpada u 2020. godini emisija ugljen-dioksida smanjena je za 3.976,49 tona.\nDelez Srbija je kroz nove prodavnice, koje imaju savremene ekološke sisteme komercijalnog hlađenja, pokazala energetsku efikasnost i rad na manje štetnom uticaju na životnu sredinu.\n„Unapredili smo efikasnost lanca snabdevanja i implementirali smo najsavremeniji sistem u radnje u vidu LED rasvete, rashladnih sistema sa CO2 fluidom i propanskih rashladnih vitrina. U segmentu smanjenja energetskog intenziteta i emisija pomogli smo Srbiji da se približi cilju usklađenosti sa klimatskom politikom Evropske unije, a to je umanjenje emisija ugljen-dioksida za 55% do 2030. godine“, kaže naša sagovornica.\nStrateške odluke utemeljene na tome da se čini dobro ljudima i planeti; da sve što je zdravo i održivo treba da bude dostupno svima; prateći globalne ciljeve pokrenuti i lokalnu zajednicu; činiti dobro za nas i naše porodice, za životnu sredinu – sve su to koraci do istog, zajedničkog cilja svih nas. Na njima počiva odgovorno poslovanje i odgovorni doprinos svakom novom danu za sve nas.


ARHIVA - Predsednik Donald Tramp ukrcava se u predsednički avion Air Force One u Harlingetnu u Teksasu, 12. januara 2021.\nU skoro 20-minutnom snimljenom govoru, Tramp je preuzeo zasluge za stvaranje "najbolje ekonomije u istoriji sveta." Takođe je rekao da je "posebno ponosan što je prvi predsednik u više decenija koji nije započeo nove ratove."\nTramp je vodio kampanju na obećanju "Učinimo Ameriku ponovo velikom", ali napušta položaj sa 400.000 Amerikanaca umrlih od koronavirusa, bolesti čiji je rizik stalno pokušavao da umanji, ekonomijom posustalom zbog pandemije i narušenim odnosima sa ključnim američkim saveznicima.\n"Najveća opasnost sa kojom se suočavamo je gubitak poverenja u sebe same, gubitak poverenja u veličinu naše nacije", rekao je Tramp. "Amerika nije stidljiva nacija krotkih duša koje moraju da se štite od onih sa kojima se ne slažu."\nUpad u Kongres, posle mitinga na kome je Tramp ponovio lažne tvrdnje o izbornim prevarama, zasenio je svaki pokušaj da se naglasi predsednikovo nasleđe.\n"Obnovili smo svoja savezništva i podstakli zemlje sveta da se suprotstave Kini kao nikada ranije", rekao je.\n"Svi Amerikanci su bili užasnuti napadom na Kapitol. Političko nasilje je napad na sve što cenimo kao Amerikanci i nikada ne može biti tolerisano", rekao je.\nPredsednik, za koga i njegovi bivši savetnici predviđaju da je u velikoj meri izgubio političku budućnost posle nereda, nagovestio je da će se njegov pokret nastaviti.\n"Sada, dok se pripremam za predaju vlasti novoj administraciji u sredu u podne, želim da znate da je pokret koji smo započeli - samo početak", rekao je Tramp.\n"Odlazim sa ovog veličanstvenog mesta pun radosti, optimizma i velikog poverenja da je najbolje tek pred nama - našom zemljom i našom decom", poručio je odlazeći predsednik.\nU raskidu sa tradicijom. Tramp neće prisustvovati ceremoniji inauguracije Bajdena, koji je pobedio i po broju direktnih glasovima Amerikanaca i većinom glasova u Elektorskom koledžu, 306 prema 232. Tramp je, bez osnova, proglasio glasanje neregularnim i nije čestitao Bajdenu. U sredu će otputovati za Floridu gde se veruje da će njegova porodici nastaviti da boravi posle Vašingtona.


Dnevni bilten 08.09.2017.\nSARAJEVO, 7. septembra 2017. (Beta) - Predsednik Srbije Aleksandar Vučić izjavio je danas u Sarajevu da bi zemlje Zapadnog Balkana mogle da stvore regionalnu ekonomsku zonu i zajedno budu značajan ekonomski partner Evropskoj uniji, čak jači i od nekih zemalja članica EU pojedinačno. "Ne možemo da idemo u carinsku uniju, ali možemo da stvorimo regionalnu ekonomsku zonu, izjednačavanjem carinskih stopa i uklanjanjem carinskih barijera. To je velika šansa za zemlje Zapadnog Balkana", kazao je Vučić na konferenciji za novinare u Sarajevu. On je naveo da Srbija i BiH trenutno imaju trgovinsku razmenu od 1,5 milijardi evra, ali da dve zemlje tu razmenu mogu da povećaju na dve milijarde evra, čime bi postali najvažniji ekonomski partneri. "U takvoj situaciji nije bitno ko koga voli ili ne voli, onda je potrebno da se sačuva stabilnost i mir, kako bi se održalo to partnerstvo", ocenio je Vučić. Predsednik Srbije je naveo da je na sastanku delegacija dve zemlje razgovarano o formiranju Komisije za granicu koja bi trebalo u što skorije vreme da reši tri odsto sporne granice dve zemlje. "Rešavanje pitanje granice bio bi izvanredan signal za ceo region i pokazalo bi da smo u stanju da razgovaramo jedni s drugima", rekao je predsednik Srbije. On je naveo da je bilo reči o izmirenju štete BiH za potopljeno zemljište izgradnjom hidroelektrana Bajina Bašta i Zvornik pedesetih godina prošlog veka, o infrastrukturnim projektima, kao i trgovini i turizmu. Vučić je rekao da želi da se izgradi autoput koji bi povezao Beograd sa Sarajevom, Sjenicu sa Sarajevom, kao i Beograd s Trebinjem. On je najavio da će Srbija izgraditi deo puta do Kotromana, dok strane u BiH treba da se dogovore o trasi puta od Sarajeva prema Beogradu kroz BiH. Ako se odluči da taj autoput u BiH ide preko Tuzle do Bijeljine, on je najavio da će Srbija sa svoje strane izgraditi deonicu autoputa do Bijeljine. Predsednik Srbije najavio je da će Beograd da finansira rekonstrukciju svih 11 mostova između dve zemlje, najavivši da je Srbija spremna da uloži veliki novac kako bi na Privrednom sajmu u Mostaru, u aprilu sledeće godine, predstavila svoju privredu. Osim pomoći od 5,5 miliona evra opštinama u RS i opštinama u Federaciji BiH gde su Srbi većinski narod, što je dogovoreno na nedavnom sastanku s predsednikom RS Miloradom Dodikom u Beogradu, Vučić je najavio million evra pomoći i Federaciju BiH, od čega će deo otići za pomoć Srpskoj pravoslavnoj crkvi u Mostaru. Predsednik Srbije najavio je i intezivniju saradnju dve zemlje u oblasti spoljnih poslova, navodeći da su već rešena neka pitanja iz sukcesije imovine bivše SFRJ, kao i da će dve zemlje pružati jedna drugoj podršku na evropskom putu, ali i u međunarodnim organizacijama i institucijama. Vučić je najavio da bi članovi Predsedništva BiH do kraja godine trebalo da posete Beograd. Vučić je danas stigao u dvodnevnu posetu BiH, prvu zvaničnu poseta jednog predsednika Srbije Bosni i Hercegovini posle šest godina.\nBEOGRAD, 7. septembra 2017. (Beta) - Premijerka Srbije Ana Brnabić razgovarala je danas sa ambasadorkom Makedonije u Beogradu Verom Jovanovskom Tipko o daljem jačanju dobrosusedskih odnosa i regionalne saradnje. Kako je saopštila Vlada Srbije, Ana Brnabić je tokom razgovora ocenila da dve zemlje imaju mnogo prostora za razvoj međusobnih odnosa, posebno u oblasti ekonomije i turizma. Ona je dodala da je implementacija Akcionog plana za regionalni ekonomski prostor na Zapadnom Balkanu, važno pitanje koje će olakšati i poboljšati saradnju. Sagovornice su se saglasile da bez političke stabilnosti nema ni ekonomskog prosperiteta i da je iskren i otvoren dijalog jedini način da se premoste sva otvorena pitanja. Ana Brnabić je dodala da je pozvala predsednika Vlade Makedonije Zorana Zaeva da poseti Beograd, ocenjujući da će poseta predstavljati pozitivan iskorak u odnosima dve zemlje.\nBEOGRAD, 7. septembra 2017. (Beta) - Predsednik Parlamentarne skupštine Mediterana Pedro Roke pohvalio je danas Srbiju zbog humanitarnog pristupa problemu izbeglica. On je posle sastanka sa predsednicom skupštine Srbije Majom Gojković u Beogradu rekao da takav pristup nemaju čak ni neke zemlje EU koje, prema Rokeu, podižu ograde i zidove. Roke je izrazio podršku evropskim integracijama Srbije i naveo da će Srbija kada postane član dati važan doprinos Evropskoj uniji, kao što to sada čini u Parlamentarnoj skupštini Mediterana. Srbija je, kako je naveo Roke, veoma aktivna u toj organizaciji. Maja Gojković je izjavila da je kroz Srbiju prošlo više od milion migranata a da se u prihvatnim centrima trenuno nalazi oko pet hiljada. Prema njenim rečima, Srbija ima posebne programe za ranjivu populaciju migranata, pre svega decu i žene. Prema njenim rečima, 700 migrantske dece je krenulo u školu po posebnim programima za koje obučeno 500 nastavnika. Takođe, deca čiji roditelji se nalaze u zapadnoj Evropi smeštaju se u hraniteljske porodice dok se ne steknu uslovi da se pridruže svojoj, navela je Gojković. Ona je navela da je sa Rokeom razgovarala o važnim pitanjima za Parlamentarnu skupštinu Mediterana i ulogu srpskog parlamenta i srpske delegacije u toj organizaciji. Srbija je trenutno potpredsedavajuća u toj organizaciji a 2019. će biti domaćin Generalne skupštine Parlamentarne skupštine Mediterana, organizacije koja okuplja mediteranske države Evrope, Afrike i Bliskog istoka. Poseta Pedra Rokea je prva poseta predsednika Parlamentarne skupštine Mediterana Srbiji. On će se tokom posete sastati još sa članovima Odbora za spoljne poslove skupštine Srbije, članovima delegacije Srbije u Parlamentarnoj skupštini Mediterana i drugima.\nVULIN RAZGOVARAO SA ZAMENIKOM MINISTRA ODBRANE IRANA\nBEOGRAD, 7. septembra 2017. (Beta) - Ministar odbrane Aleksandar Vulin primio je zamenika ministra odbrane i podrške Oružanim snagama Irana Nasrolaha Kalantarija sa kojim je razgovarao o ostvarivanju spoljnopolitičkih ciljeva Srbije, saopšteno je danas. Kako je navedeno u saopštenju, Vulin je sagovorniku rekao da Srbija politiku odbrane bazira na vojnoj neutralnosti, ostvarujući saradnju sa partnerima i na istoku i na zapadu. On je naglasio značaj regionalne saradnje, istakavši da je ekonomski prosperitet uslov za mir i stabilnost u regionu. Vulin je preneo neophodnost poštovanja normi međunarodnog prava i zahvalio iranskoj strani na principijelnoj podršci legitimnim naporima Srbije za očuvanje suvereniteta na Kosovu i Metohiji. Sa Kalantarijem je odvojene razgovore imao i vršilac dužnosti pomoćnika ministra za politiku odbrane Milan Mojsilović, tokom kojih su razmatrana pitanja i mogući oblici buduće saradnje u oblasti odbrane. Razgovorima u Ministarstvu odbrane prisustvovao je i ambasador Irana Hosein Mola Abdolahi.\nBEOGRAD, 7. septembra 2017. (Beta) - Ministri unutrašnjih poslova Srbije i Slovenije Nebojša Stefanović i Vesna Gjorkoš Žnidar razgovarali su danas na Brdu kod Kranja o nastavku saradnje i daljoj podršci koju Slovenija pruža Srbiji u procesu evropskih integracija. Tema razgovora se naročito odnosila na slovenačku podršku Srbiji za Poglavlje 24 - Pravda, sloboda, bezbednost, saopštilo je Ministarstvo unutrašnjih poslova (MUP) Srbije. "Razgovarali smo o nastavku saradnje na polju evropskih integracija, kroz zajedničke projekte kojima se pojačavaju kapaciteti pripadnika MUP-a", rekao je Stefanović. Stefanović, koji će predsedavati sastankom Komiteta ministara Konvencije o policijskoj saradnji u Jugoistočnoj Evropi, dodao je da je sa slovenačkom koleginicom razgovarao i o međunarodnoj policijskoj saradnji. Prema njegovim rečima, tema razgovora bio je nastavak zajedničkih projekata i jačanje veza stručnjaka policija dveju zemalja. "Važno je da se nastavi saradnja koja će dovesti do unapređenja rada policijskih službenika i njihove efikasnosti u suprostavljanju organizovanom kriminalu drugim vidovima ugrožavanja bezbednosti građana", istakao je on. Stefanović je danas na Brdu kod Kranja razgovarao sa direktorom Ženevskog centra za demokratsku kontrolu oružanih snaga (DCAF) Tomasom Greberom o projektima podrške MUP-u Srbije, naročito u upravljanju granicom, ali i svim drugim projektima koji mogu da doprinesu podizanju efikasnosti, dodaje se u saopštenju. Ministar unutrašnjih poslova Srbije izrazio je očekivanje da će dobra saradnja sa DCAF-om biti nastavljena i u narednim godinama kroz Konvenciju policijske saradnje u Jugoistočnoj Evropi, ali i drugim projektima.\nU BEOGRADU OTVORENA KONFERENCIJA DIGITAL 2017\nBEOGRAD, 7. septembra 2017. (Beta) - Dvodnevna regionalna konferencija o trendovima u telekomunikacijama i medijima "Digital 2017" otvorena je danas u Beogradu, a okupila je veliki broj domaćih i regionalnih stručnjaka koji će razgovarati o izazovima sa kojima se suočavaju na tražištu.Konferenciju u hotelu Metropol otvorio je ministar kulture i informisanja Vladan Vukosavljević, koji je kazao da je digitalizacija jedno od strateških opredeljenja Vlade i da u tom pogledu Srbija ne zaostaje za zemljama u regionu. On je kazao da je Ministarstvo kulture i informisanja pre šest meseci osnovalo Odeljenje za digitalizaciju, navodeći da su digitalizacijom zahvaćeni svi kulturni sadržaji - arhive, biblioteke, književno nasleđe, muzičko, filmsko nasleđe. "Kulturno nasleđe i savremeno stvaralaštov biće predmet digitalizacije, vrlo široka oblast je u pitanju", rekao je Vukosavljević i dodao da predstavnici resornog ministarstva, SANU, ustanova kulture učestvuju u izradi strategije za digitalizaciju kulturnog nasleđa. Državna sekretarka Ministarstva trgovine, turizma i telekomunikacija Tatjana Matić kazala je da je Srbija prema indeksu rasta telekomunikacione tehnologije na 55. mestu. "U bruto društvenom proizvodu Srbije prihodi od telekomunikacija u 2016. godini su imali udeo 4,51 odsto", kazala je ona i dodala da je tržište telekomunikacija zabeležilo rast prihoda i da su u 2016. godini pružanjem usluga mobilne telefonije ostvareni prihodi od oko 189,4 miliona dinara. Dodala je da digitalizacija ne znači samo uspešno sprovedenu digitalizaciju televizije u Srbiji, već zaista predstavlja početak jedne nove ere u Srbiji. Ambasadorka Indije u Srbiji Narinder Čauhan kazala je da je digitalizacija postala kamen temeljac politike Vlade Srbije na čelu s premijerkom Anom Brnabić. "Srbija i Indija imaju isti cilj. Mislim da će isti izvori biti za rast i u Indiji i Srbiji. Mi smo šesti po veličini u rastu privrede, a najnaseljenija smo zemlja na svetu. Imamo jako puno softverskih firmi", rekla je i dodala da je više od 200 privrednika iz Srbije prisutno u Indiju Četvrtu po redu regionalnu konferenciju "Digital 2017" organizovala je kompanija Color Media Communications, a sutrašnji program počinje u 10 časova.\nBEOGRAD, 7. septembra 2017. (Beta) - Ministar rudarstva i eneregtike Srbije Aleksandar Antić izjavio je danas da Srbija aktivno radi na pojektu gasne interkonekcije sa Bugarskom, ali da je zainteresovana i za interkonekciju sa Rumunijom. "Sa velikom pažnjom pratimo gasne projekte u regionu. Za Srbiju je interkonekcija gasovoda sa Bugarskom ključni projekat, ali sve ozbiljnije razmatramo i interkonekciju sa Rumunijom koja je došla do dobrih rezultata u istraživanju svojih gasnih nalazišta i polja u Crnom moru", rekao je Antić novinarima. On je u Aleksandrupolisu u Grčkoj, gde se održava prvi naftno-gasni forum u organizaciji Grčke asocijacije za energetsku ekonomiku i Američko-grčke privredne komore, razgovarao sa ministrima energetike Grčke i Bugarske Jorgosom Statakisom i Temenuškom Petkovom. "Na trilateralnom sastanku resornih ministara ocenjeno je da je energetska bezbednost regionalno pitanje i da je potrebno da pre svega zajednički razmatramo pitanja snabdevanja gasom", kazao je Antić. On je istakao da je razvoj projekata gasne interkonekcije između Srbije i Bugarske i Grčke i Bugarske jedno od značajnih pitanja diverzifikacije snabdevanja gasom u regionu. "Razmarali smo i projekat izgradnje terminala za tečni prirodni gas (LNG) u Aleksandrupolisu i ocenili da zavređuje našu zajedničku pažnju i dodatne analize. Svi ti projekti moraju da prođu neophodne testove, pre svega tržišne prirode i da se vidi stepen njihove opravdanosti", istakao je Antić. Najavio je da će 28. i 29 septembra u Bukureštu biti novi sastanak resornih ministara Srbije, Grčke i Bugarske na kojem će se razgovarati o projektima gasne inerkonekcije i biti potpisana deklaracija kojom će sve tri države uskladiti dinamiku realizacije tih projekata. Sledeći trilateralni sastanak ministara energetike, kako je dodao, trebalo bi da bude održan krajem godine u Beogradu. Antić je kazao da je naftno-gasnom forumu preneo stav da Srbija insistira na obezbeđivanju pune sigurnosti snabedevanja gasom privrede i građana.


f Poziv na Radionicu - Arhus Centar Subotica\nRadionica o projektu „Izrada predloga Akcionog plana za implementaciju Evropske konvencije o predelu i Nacrta Pravilnika o kategorizaciji predela Srbije“ koji se sprovodi u okviru Projektnog fonda za institucionalni razvoj (PROFID), održaće se 5. septembra 2014. godine u sali protokola (SIV III), Omladinskih brigada 1, Novi Beograd, sa početkom u 10 časova.\nProgram finansira Švedska agencija za međunarodnu razvojnu saradnju (SIDA) uz podršku Švedskog instituta za javnu upravu (SIPU).\nOvaj projekat je ujedno i početak primene Evropske Konvencje o predelu, koju je Republika Srbija ratifikovala 25.5.2011. godine, na taj način se pridruživši grupi od 38 zemalja koje implementiraju ovu Konvenciju.\nPosle ovog projekta, Ministartvo poljoprivrede i zaštite životne sredine, nastaviće aktivnosti na usvajanju Akcionog plana za implementaciju Evropske Konvencije o predelu, od strane Vlade Republike Srbije, kao i donošenja Pravilnika o identifikaciji karaktera predela, od strane Ministra nadležnog za oblast životne sredine.\nProgram radionice, obuhvatiće:\nOtvaranje programa Radionice ( predstavnici Ministarstva poljoprivrede i zaštite životne sredine i Ministarstva kulture i informisanja)\nPrezentaciju dokumenta „Nacrt/ Predlog Akcionog plana za implementaciju Evropske konvencije o predelu“ ( članovi ekseprtskog tima)\nPrezentaciju dokumenta „Nacrt Pravilnika o kategorizaciji predela Srbije“, (članovi ekspertskog tima)\nDiskusiju o prezentovanim dokumentima ( svi učesnici)\nZaključke i zatvaranje skupa (ekspertski tim i predstavnici Ministarstva poljoprivrede i zaštite životne sredine i Ministarstva kulture i informisanja).\nRadionici će prisustvovati predstavinici nadležnih: Ministarstava, Agencija, Zavoda, Fakulteta, Pokrajinskih i gradskih institucija, Regionalne razvojne Agencije, NVO sektor i strukovne asociacije.\nSugestije i predlozi sa radionice biće razmotrene i ugrađene u finalne verzije ovih dokumenata.


TRAMP:Proterivaću ilegalne migrante od 1. DANA | Skandalozno\nDonald TRAMP: Počeću da proterujem ilegalne migrante PRVOG DANA predsedničkog mandata!\nPredsednički kandidat republikanaca Donald Tramp povezao je danas nelegalnu imigraciju sa nezaposlenošću i obećao da će izbaciti stotine hiljada ljudi bez papira prvog dana svog mogućeg predsedničkog mandata u januaru 2017. godine.\n“Prvog dana počeću brzo da proterujem kriminalne ilegalne imigrante u ovoj zemlji, posebno stotine hiljada onih koji su pušteni na slobodu pod administracijom Obama-Klinton”, rekao je on u De Mojnu, u centralnoj državi Ajovi, na skupu koji je organizovala lokalna republikanska senatorka Džoni Ernst.\n“Jedan glas za Trampa je glas za pravnu državu jedan glas za (Hilari) Klinton je glas za otvorene granice”, rekao je on u osvrtu na svoju demokratsku rivalku na predstojećim predsedničkim izborima Hilari Klinton. On je takođe ponovio svoj poziv biračima crncima, od Detroita do Baltimora, koji je počeo da upućuje poslednjih dana.\nTramp je naglasio da će samo nova ekonomska politika i promena lidera omogućiti da se reše problemi koji pogadjaju crne kvartove… izbacivanjem ljudi koji nemaju papire čime će se rešiti nezaposlenost.\n“Svaki put kad jedan građanin crnac, ili bilo koji drugi građanin, izgubi svoj posao zbog ilegalnog imigranta, prava tog američkog državljanina su potpuno pogažena”, izjavio je Tramp. Tramp, međutim, još nije izneo svoj tačan program za imigraciju.\nOn je u četvrtak rekao da će ga uskoro predstaviti.\nBudite prvi sa komentarom na članku "Donald TRAMP: Počeću da proterujem ilegalne migrante PRVOG DANA predsedničkog mandata!"


8. decembar – Dan sjećanja na žene stradale u ratu u BiH | Helsinški Parlament Gradjana Banja Luka\n8. decembar – Dan sjećanja na žene stradale u ratu u BiH\n9 Decembra, 2020 VijestiKomentari isključeni za 8. decembar – Dan sjećanja na žene stradale u ratu u BiH\nAktivistice Fondacije Udružene žene i Helsinškog parlamenta građana su juče, 8.12.2020. u Banjaluci organizovale uličnu akciju čiji je cilj bio promovisanje 8. decembra kao Dana sjećanja na žene stradale u ratu.\nTokom rata u BiH je ubijena 9901 žena, odnosno 10,31% stradalih su bile žene, a njih uopšte ni danas, 25 godina nakon prestanka rata, nema u ratnim memorijalima i državnim statistikama.\nUličnu akciju smo realizovale u sklopu aktivističkog pokreta “Mir sa ženskim licem” koji otvara i vodi proces suočavanja s prošlošću i njeguje kulturu sjećanja na postignuća, iskustva i stradanje žena.\nInicijativa “Mir sa ženskim licem” od 2015. godine obilježava 8. decembar – Dan sjećanja na stradanje žena u ratu u BiH, kako bi se umanjila isključenost žena u procesima memorijalizacije ratnih stradanja u BiH u periodu 1992-1995 i unaprijedilo vrednovanje ženskih iskustava, doprinosa i stradanja u procesu oblikovanja zajedničke kulture sjećanja.\nInicijativom koordinira Fondacija Lara iz Bijeljine.\nPromotivni video Dana sjećanja na žene stradale u ratu pogledajte na linku:


Kojcic: Izmenom uredbe vlada zastitila poljoprivrednike\nTanjug 18. marta 2022. 17:07\nBEOGRAD – Vlada je Uredbom o ograničenju maloprodajne cene derivata, koje svakog petka objavljuje Ministarstvo trgovine, turizma i telekomunikacija, obezbedila stabilno snabdevanje derivatima i zaštitila domaće tržište i potrošače, izjavio je danas pomoćnik ministarke rudarstva i energetike Raša Kojčić.\nPored toga, Kojić je dodao da je izmenama uredbe vlada ograničila cenu na 179 dinara po litru za poljoprivrednike i omogućila točenje goriva u kanistere za potrebe radnih mašina, poljoprivredne mehanizacije, viljuškara, agregata, čime je, navodi, zaštitila i poljoprivrednike.\nOn je podsetio da cene sirove nafte i derivata usled energetske krize i najnovijih dešavanja u Ukrajini beleže konstantan rast.\n„Svedoci smo da se i u celoj Evropi dešava nekontrolisan rast cena derivata i sirove nafte i to se menja na dnevnom nivou. Vlada je uvela i meru smanjenja akciza u visini od 20 odsto, što je takođe doprinelo stabilizaciji tržišta derivatima“, rekao je Kojčić, a saopšteno iz Ministarstva rudarstva i energetike.


"Opozicionim" opštinama pola milijarde manje - Dnevni list Danas\nPočetna » Politika » "Opozicionim" opštinama pola milijarde manje\n– Najveća smanjenja budžeta za sledeću u odnosu na ovu godinu beleže se u beogradskim opštinama Stari grad, Zvezdara i Vračar, na kojima je na vlasti republička opozicija – DS, dok je najveće povećanje dato opštini Lazarevac, koju vode naprednjaci. Ukupan budžet za sve beogradske opštine smanjen je u odnosu na ovu godinu za oko 275 miliona dinara – sa 9,86 na 9,6 milijardi dinara, a samo opštinama kojima vlada DS za skoro 500 miliona dinara – Vračar, Zvezdara, Savski venac, Stari grad.\n0Piše: L. Valtner - B. Cvejić 24. decembra 2015. 21.14\nOpština Stari grad dobila je za sledeću godinu za 302 miliona manji budžet, Vračar za 100 miliona, Zvezdara za 75 miliona, a Savski venac za 12 miliona. S druge strane, opštine na kojima je na vlasti DS, a koje su dobile veći budžet su Palilula za plus 12 miliona i Barajevo, koja je dobila 28 miliona više, a u kojoj je DS zajedno na vlasti sa „odmetnutim“ delom SNS.\n„Čak više 70 odsto tog namenskog dela budžeta Grada je uzeo sebi kao prihod i time onemogućio realizaciju projekata koji su građanima poboljšavali uslove života i na taj način kaznili one koji su na izborima izglasali legitimnu opštinsku vlast“, napominje Blagojevićeva.\nKako kaže, ostatak novca biće dovoljan za plaćanje PDV. Prema njenim rečima, zbog nedostatka novca sledeće godine neće biti „vračunara“, pomaganja u opremanju škola, gerontodomaćica za pomoći starijim građanima… Ona ukazuje da su brojni projekti koji su činili život boljim bili mogući jer opština radi drugačije od drugih i nalazi načina da pomogne socijalno ugroženima i ulaže u razvoj.\n„Novcem koji ćemo imati na raspolaganju nećemo moći da finansiramo nijednu akciju koju smo sprovodili ove godine. Obnavljanje parkova i igrališta za decu, biće nemoguće obaviti bilo kakvu rekonstrukciju stepeništa, rampi… Nula dinara možemo da uložimo u osavremenjivanje osnovnih škola, poput video-nadzora, davanja kompjutera deci, nagrada učenicima i nastavnicima za uspeh na takmičenjima. Imamo 500.000 dinara za osnovne škole, što je dovoljno za saniranje eventualnih kvarova i kozmetičke popravke. Ove godine smo u osnovne škole uložili 28 miliona dinara. Razlika u novcu je jasna“, navodi Šerifov.\nNa pitanje da li je opština od grada tražila objašnjenje za umanjenje budžeta, on kaže da nije i da je generalno obrazloženje koje se čuje to da Beograd treba ravnomerno da se razvija, a ne da gradske opštine imaju više novca od prigradskih. „Od četiri centralne gradske opštine u kojima je na vlasti DS 'oduzeto' je ukupno pola milijarde dinara. Sa ovakvim budžetom besmisleno je da imamo status lokalne samouprave, jer smo svedeni na nivo mesne zajednice“, zaključuje Šerifov.\nŠto se tiče opština na kojima je na vlasti SNS, jedine koje su „u minusu“ u odnosu na ovu godinu su Rakovica – za devet miliona i Surčin za 94 miliona. Sve ostale su „u plusu“ – Voždovac za 33 miliona, Zemun za 16 miliona, Čukarica 27 miliona, Grocka 13 miliona, Mladenovac 39 miliona, dok je Lazarevac rekorder u povećanju za budžetu za 178 miliona dinara.\nDS: Pokušaj udara na demokratsku vlast\nDS je juče saopštila da je Vračar „ostao slobodan“ i da su 23 odbornika demokratske većine iz DS, Nove stranke, LDP, DSS i SDS izglasala budžet opštine za 2016. godinu. „Danas je na Vračaru izvršen pokušaj udara na demokratsku vlast najbezobzirnijom trgovinom uticaja, krivičnim delom za koje ćemo nadležnim organima podneti dokaze. Porukama sa nepoznatog broja koje su slate odbornicama i odbornicima pokušano je obmanjivanje odbornika da je DS izgubila većinu lažnim navođenjem da su tri odbornika napustila DS. Na njihovu žalost uspeli su da 'kupe' samo dva“, navodi se u saopštenju DS.\nSNS: Nezapamćen skandal\nPoslanik SNS Aleksandar Marković rekao je juče novinarima u Skupštini Srbije da je DS u Skupštini opštine Vračar napravila „nezapamćen skandal“, kako bi dokazala da je bilo kvoruma na sednici. Marković je, na konferenciji za novinare u Skupštini Srbije, rekao da je sednica Skupštine opštine Vračar održana sa 22 odbornika, a minimum za kvorum je 23, pa je DS „pravnim nasiljem“ konstatovala ranije datu ostavku jednog odbornika i mandat dodelila novom, prenosi FoNet. Jedino Skupština opštine može da verifikuje ostavku odbornika i dodeliti novi mandat, a ona to nije učinila, jer nije bilo kvoruma, konstatovao je on. Marković je najavio da će SNS, čiji je on odbornikSkupštini opštine Vračar, zbog toga podneti tužbe i žalbe nadležnim sudovima. Na pitanje da li misli da je zloupotreba Skupštine Srbije držanje stranačke konferencija za štampu vezane za slučaj na opštinskom nivou, Marković je odgovorio da poslanik može u holu parlamenta novinarima da priča o svim bitnim temama


DODIK: Šmit nije Visoki predstavnik, LAŽNO SE PREDSTAVLJA :: Dešavanja u Bijeljini ::\n26. May 2022. / 19:44\nDODIK: Šmit nije Visoki predstavnik, LAŽNO SE PREDSTAVLJA\nSrpski član Predsedništva BiH i predsjednik SNSD RS Milorad Dodik izjavio je da će Republika Srpska prihvatiti novog visokog predstavnika u BiH samo ukoliko on bude imenovan odlukom Saveta bezbednosti UN, te da Republika Srpska nema nameru da sarađuje sa licima koja imaju sumnjive mandate.\nDodik je uoči sednice Saveta bezbednosti UN, u okviru bi trebalo da budu održani sastanak i konsultacije o BiH, rekao da je imenovanje Kristijana Šmita za visokog predstavnika "nakaradna situacija" i Srpska će se po ovom pitanju ponašati u skladu sa stavom Narodne skupštine.\n- Mi ćemo prihvatiti imenovanje samo ako je to odluka Saveta bezbednosti UN. Ako ne bude, ja ću verovatno imati priliku u okviru Predsedništva da mu kažem da je on za nas neizabran i da on za nas nema značaj visokog predstavnika. Ako dođe na taj način, niko ne treba da sumnja da mu neću reći da Republika Srpska nema nameru da sarađuje sa licima koji imaju sumnjive mandate - rekao je Dodik novinarima u Beogradu.\nOn je pojasnio da, prema međunarodnom pravu, Savet bezbednosti mora da donese relevantnu rezoluciju o imenovanju ličnosti za tako nešto.\n- Vidimo da u poslednje vreme mnogi izbegavaju tako nešto. Očigledno je da je sumnjivo njegovo imenovanje. Večeras imamo neku sednicu Saveta bezbednosti na kojoj će se na to pitanje pokušati dati odgovor, ali sama formulacija pitanja govori o tome da neki žele da izbegnu ili provuku uz minimalno činjenicu da je to, eto, samo bilo dnevnom redu - rekao je Dodik.\nDodik je pojasnio da, prema Aneksu 10 Dejtonskog mirovnog sporazuma, visokog predstavnika biraju i usaglašavaju strane potpisnice, a relevantnom rezolucijom potvrđuje ga Savet bezbednosti, i nijedan drugi način nije poznat.\n- Dakle, Aneks 10 je sastavni dio međunarodnog akta koji se zove Dejtonski sporazum i nije ga bilo moguće drugačije promeniti, osim da se sastanu svi oni koji su doneli taj akt i uveli međunarodnog predstavnika - rekao je Dodik.\nPrema njegovim rečima, međunarodni predstavnik nije uveden izvorno aktima Saveta bezbednosti nego Aneksom 10 strana potpisnica – Republike Srpske, Federacije BiH, Srbije, Hrvatske i zajedničkih institucija BiH, i to precizno piše.\n- Ali, naravno arogancija moćnih, velikih ide da ignorišu i sami dokumente koje oni podržavaju. Postalo je cinično i degutantno da se oni koji najviše krše Dejtonski sporazum zaklinju u Dejton, a druge koji opet poštuju Dejton krive da ga krše - rekao je Dodik.\nU NJujorku će večeras biti održana sednica Saveta bezbednosti UN u okviru koje bi trebalo da budu održani sastanak i konsultacije o BiH.


Završeni radovi na sanaciji korita Kolubare | Kolubarske\nKej (foto: Đorđe Đoković)\nZavršeni radovi na sanaciji korita Kolubare\nU Srbiji je do sada uloženo 1,48 milijardi dinara u obnovu svih vodotokova oštećenih tokom prošlogodišnjih majskih poplava, rečeno je danas u Valjevu prilikom posete ministarke za poljoprivredu, šumarstvo i vodoprivredu Snežane Bogosavljević Bošković. Ona je ocenila da su dobro i u roku izvedeni radovi na hitnim sanacijama i obnovi vodotokova u opštinama Krupanj, Osečina i Valjevo u koje je uloženo 212 miliona dinara, a koje je danas posetila.\nMinistarka je posebno pohvalila radove na sanaciji i vraćanju u prvobitno stanje korita Kolubare, uzvodno od mosta na Jadru do teniskih terena, u dužini od 840 metara, koje je sa 110,9 miliona dinara finansirla Vlada Japana, a izvelo ovdašnje preduzeće „Erozoja”.\nRadovi na snaciji korita Kolubare i njenih pritoka biće nastavljeni u ovoj godini, ukoliko stigne pozitivan odgovor Evropske delegacije, a sva je prilka da hoće. „Projekat za regulaciju pet kilometra korita Kolubare i po kilometar Obnice i Jablanice već je predat Evropskoj delegaciji, koja je za te radove opredelila 2,8 miliona dinara. Očekuje se za dva do tri meseca pozitivna odluka, tako da bi radovi mogli da počnu u oktobru ove godine”, najavio je direktor Javnog preduzeća "Srbijavode" Goran Puzović.\nTerzić, Bogosavljević Bošković i Puzović (Foto: Đorđe Đoković)\nPuzović je rekao da je do sada sanirano 97 lokacija u Srbiji, koje su pretrpele najveća oštećenja u majskim poplavama, a sada se radi na pripremanju projekata za preventivno delovanje, kojima će se konkuristai kod fondova Evropske unije.\nOn objašnjava da su prošlogodišnje poplave i štete tada nastale posledica tridesetogodišnje nebrige i neulaganja u oblast vodoprivrede, tako da je sad pred nama, kako reče, pet do deset godina ozbiljnog rada kako bi smo stepen bezbednosti podigli, uključujući i primenu novih tehnologija. „Sada zajedno sa UN radimo studiju za 14 lokalnih samouprava u slivu Kolubare, koja će dati odgovor na pitanje koje sve mere treba preduzeti na celom slivu sve do Obrenovca. Očekujemo da će u narednih sedam meseci studija pokazati šta treba da radimo narednih godina, tako da ćemo sledeće godine, zajedno sa lokalnim samoupravama, izraditi nove prostorne planove koji će definisati mesta gde će se graditi ustave i manje brane, kako bi bila propuštena određena količina vode u određenom vremenskom intervalu što je garancija bezbednosti građana”, rekao je danas u Valjevu direktor Javnog preduzeća "Srbijavode" Goran Puzović.\nGradonačelnik Valjeva Stanko Terzić zahvalio se još jednom na pomoći Vladi Srbije i državnim vodoprivrednim preduzećima u otklanjanju posledica prošlogodišnjoh poplava, a posebnu zahvalnost je izrazio Vladi Japana koja je finansirala obnovu korita Kolubare. „Na primeren način ćemo obeležiti i zahvaliti se Vladi Japana na ovoj velikoj donaciji. Konsultovaćemo se i sa ambasadorom Japana, na koji način ćemo to učiniti”, rekao je gradonačelnik odgovarajući na pitanje novinara da li će biti postavljeno neko obeležje u znak zahvalnosti Vladi Japana.\nKorito Kolubare oktobar 2014. (Foto: Đorđe Đoković)\nBez kraja Pre 22 sati 38 minuta


Specijalisti - Blic Online\nU protekle četiri godine dodeljeno je oko 8.000 specijalizacije iz različitih oblasti, te će u narednom periodu zdravstveni sistem Srbije osetiti prve rezultate u vidu podmlađenog kadra. Mladi lekari koji su među prvima dobili specijalizacije i to na pet godina, već su pri kraju, te možemo očekivati mlade pedijatre, radiologe, ginekologe, anesteziologe..\nSrbija je možda jedina zemlja na svetu u kojoj jedan anesteziolog, neurohirurg ili pedijatar traže posao preko biroa za zapošljavanje, iako je za njihovo školovanje država uložila nekoliko stotina hiljada evra.\nTRIKOVI AMERIČKIH SPECIJALACA Kako da preživite pokušaj davljenja?\nNekadašnji operativac američkih specijalaca Klint Emerson objasnio je kako možete da preživite pokušaj davljenja.\nTEŠKI DANI Bolnica u Čačku se polako se pretvara u kozmetički salon\nBez dovoljnog broja lekara specijalista čačanska bolnica polako se pretvara u kozmetički salon.\nKraljevačkoj bolnici nedostaju lekari specijalisti\nDirektor Zdravstvenog centra "Studenica" iz Kraljeva Zvonko Veselinović izjavio je za Tanjug da su lekari koji rade u ovom zdravstvenom centru starije dobi i da im nedostaju specijalisti.\nKod specijaliste i bez uputa\nBANJALUKA - Žene koje imaju zdravstveno osiguranje od početka 2012. godine godine moći će da idu na preglede kod ginekologa bez uputnice porodičnog lekara. Fond zdravstvenog osiguranja RS je propisao i da će roditelji decu do šest godina moći da odvedu direktno pedijatru bez uputnice i prethodne konsultacija sa porodičnim lekarom.\nDirektor iznajmljuje specijaliste privatniku\nBANJALUKA - U Srpskoj je dvojna praksa lekara zvanično zabranjena pre tri godine, ali izgleda da ta naredba za doktore i rukovodstvo Kliničkog centra u Banjaluci - ne važi! Direktor KC Mirko Stanetić po potrebi iznajmljuje lekare privatnicima, a za dodatni posao solidno su i plaćeni, lekar dobija 80 odsto zarade, a rukovodstvo petinu od svakog dodatnog angažmana!\nDoktori se pakuju za seobu u Sloveniju\nBanjaluka - Vest da Slovenija priprema zakon kojim će skratiti proceduru zapošljavanja lekara specijalista iz zemalja koje nisu članice EU obradovala je domaće stručnjake. Odliv kadra iz RS nije nova priča, a ovim olakšicama ostvariće se ono na šta su lekari godinama upozoravali - ko im prvi ponudi bolju platu i uslove rada, otići će glavom bez obzira.


Predavanje o gudačkim instrumentima\nUputstvo za učenike tokom boravka u školi za vreme pandemije COVID-19 (.pdf)\nUputstvo o primeni mera za sprečavanje pojave i širenja epidemije zarazne bolesti u MŠ „Živorad Grbić” Valjevo (.pdf)\nPrijemni ispit za upis u Pripremni razred u IO Mionica, utorak, 22. 9. 2020. u 17.00 časova\nRasporedi časova u školskoj 2020/21. godini\nStručna uputstva Ministarstva prosvete o organizovanju i ostvarivanju nastave u 2020/21.\nTeme predavanja su bile:\n1) Opšti uvod u istoriju nastanka gudala i gudačkih instrumenata\n2) Održavanje i čuvanje gudačkih instrumenata\nSlike sa predavanja:\n(foto: S. Jezdimirović)\nNakon 15 godina obrazovanja kao violinista, Miodrag V. Bogic se posvetio restauraciji i izradi gudačkih instrumenata i gudala, izražavajuci tako svoj veliki umetnički talenat. 1991. godine osnovao je umetničku radionicu TARISIO koja već više godina vrlo uspešno opravdava ime zvaničnog majstorskog servisa, angažovanog od strane mnogih institucija, škola i orkestara. Gospodin Bogić je oficijalni majstor Cello festa, Međunarodnog takmiđenja muziđke omladine i drugih značajnih manifestacija. Majstor Bogić je višegodišnji član Udruženja graditelja violina Velike Britanije i Udruženja umetničkih zanatlija Srbije.\nOsim praktičnog angažmana, majstor Bogić svoje vreme posvećuje obrazujući mlade muzičare u mnogim školama i akademijama, kao vrsni predavač učeći ih vrhunskoj izradi, restauraciji i istoriji žičanih instrumenata.\nVeliki broj eminentnih muzičara poverava svoje instrumente majstoru Bogiću na restauraciju i servis uz puno poverenja. U radionici Tarisio, možete dobiti stručno mišljenje kao i sertifikat o autentičnosti i vrednosti pojedinih gudačkih instrumenata.\nGospodin Bogić konstantno se starajući o svom usavršavanju održava kontakte sa najpoznatijim svetskim ekspertima u sferi gudačkih instrumenata kao što su Jan Kudanovski, Adam Whone, Florian Leonhard i mnogi drugi. Redovno posećuje i učestvuje na Sotbijevim i Kristijevim aukcijama kao i međunarodnim muzičkim sajmovima u Frankfurtu i Šangaju.


Gradski odbor SNS-a traži smenu Đilasa - Grad Prijepolje\nGrad Prijepolje > Vesti > Politika > Gradski odbor SNS-a traži smenu Đilasa\nGradski odbor SNS-a traži smenu Đilasa\nnedelja, 08. sep 2013, 11:25 – 19:16\nBeogradski odbor naprednjaka zatražiće od rukovodstva stranke da podrži njihov zahtev za promenu vlasti u Beogradu, najavio predsednik Odbora Nebojša Stefanović. Spremni smo da sa SPS-om i DSS-om nađemo najbolja rešenja za sve građane Beograda, kaže Stefanović.\nPredsednik Gradskog odbora SNS Nebojša Stefanović izjavio je da će taj odbor od rukovodstva stranke zatražiti da podrži njihovu odluku o promeni vlasti u Beogradu\nStefanović je dodao da će se o tome razgovarati s predstavnicima Demokratske stranke Srbije i Socijalističke partije Srbije, kao i da mu je svejedno na koji način će doći do promene vlasti u glavnom gradu.\n„Nemamo nikakvo ograničenje, spremni smo i za izbore. Provera legitimiteta nam prija i verujemo da ćemo osvojiti veliku većinu“, rekao je Stefanović novinarima nakon sednice Gradskog odbora SNS-a u Beogradu.\nStefanović je uveren da će Predsedništvo i Glavni odbor stranke uvažiti odluku Gradskog odbora, i da će vrlo brzo sazvati sednicu o toj inicijativi.\n„Spremni smo da sa SPS-om i DSS-om nađemo najbolja rešenja za sve građane Beograda“, rekao je Stefanović i dodao da bi „ceo sat“ mogao da priča o „greškama i propustima“ aktuelne gradske vlasti.\nStefanović je optužio je Dragana Đilasa, gradonačelnika Beograda i predsednika DS-a, da koristi svoju poziciju za napade na Vladu Srbije kako bi ojačao poziciju u svojoj stranci, što nanosi štetu građanima.\nOcenio je, takođe, da je za reforme u Srbiji neophodna dobra saradnja između gradskih i republičkih vlasti.\nStefanović je naglasio da je neprihvatljivo razgovarati o promenama sa odbornicima DS, s obzirom da je ta stranka odgovorna za lošu situacuiju u Beogradu.\nUkazao je na to da su grad potresale brojne afere, da je bilo sumnjivih tendera i favorizovanja firmi, čime je oštećen gradski budžet.\nPrema njegovim rečima, nedavni izbori u Zemunu pokazali su da je sadašnja vlast u Beogradu izgubla legitimitet.\nZaključke Gradskog odbora prvi je na na svom Tviter nalogu objavio član Glavnog odbora SNS-a Mario Maletić.\nNebojša Stefanović je, u uvodnom izlaganju na sednici Gradskog odbora, rekao je da gradska vlast nema viziju kako da od Beograda naravi metropolu, što glavni grad jeste.\nStefanović je ukazao da su grad potresale brojne afere, da je bilo sumnjivih tendera i favorizovanja firmi, čime je oštećen budžet Beograda.\nKao jedan od primera Stefanović je naveo funkcionisanje „Bus plusa“, ocenivši da je ukupno stanje loše, da se uvode novi kontrolori, što je dodatno opterećenje za gradsku kasu, a time i Beograđane.\nSednica je održana u proširenom sastavu, tako da su joj pored članova Gradskog odbora prisustvovali i odbornici SNS u Skupštini Beograda, kao i predsednici opštinskih odbora Beograda.


Jovičić: SNS će u Majdanpeku obezbediti ambijent za bolji život uz razvoj industrijskog turizma | Ist Media\n02:00: AM Thursday September 17, 2020\nJovičić: SNS će u Majdanpeku obezbediti ambijent za bolji život uz razvoj industrijskog turizma\nObjavljeno 1. September 2014. at 21:13 piše Ist Media\nMAJDANPEK, (IST Media) Aleksandar Jovičić, narodni poslanik i potpredsednik Izvršnog odbora Srpske napredne stranke, posetio je danas Majdanpek. Jovičić nije krio oduševljenje prirodnim lepotama i potencijalima Majdanpeka, a prilikom posete obišao je i Rudnik bakra Majdanpek, i razgovarao sa kandidatima za odbornike liste “Aleksandar Vučić – Srpska napredna stranka”.\n“Impresioniran sam potencijalom kojim raspolaže Majdanpek, smatram da reforme koje su započete u Srbiji nikako ne smeju zaobići ovaj grad. Politika koja će se bazirati u narednom periodu u nekoliko pravaca, pre svega će se bazirati na uvećanju potencijala rudnika i paralelno na uspostavljanju sve veće zaštite životne sredine. Dosta se razgovaralo o turističkom potencijalu koji može da zaživi u narednom periodu, posebno razvoj industrijskog turizma”, rekao je Jovičić.\nOn smatra da je Majdanpeku potrebna bolja promocija, i da će jedino tako svi potencijali biti iskorišćeni.\n“Majdanpek raspolaže sa neverovatnim prirodnim resursima i bogatstvom, na takvom je položaju gde se može iskoristiti turistički potencijal i to će biti naš zadatak u narednom periodu. Dobrom politikom, i delovanjem u oblasti rudarstva i turizma moramo pokušati da zadržimo mlade ljude da ostanu ovde i da vratimo inženjere i stučne ljude koji mogu pomoći da se nove ideje sprovedu u ovoj opštini”, dodao je narodni poslanik Jovičić.\nOn je prilikom svoje posete obišao i Rudnik bakra Majdanpek, i upoznao se sa problemima sa kojima se susreće majdanpečki rudnik, i napomenuo da je premijer Aleksandar Vučić već počeo da radi na njihovom rešavanju.\n“Premijer je upoznat sa svim problemima, i upoznaće se i lično prilikom posete u sredu, i već je počeo da ih rešava sa svim institucijama koje su nadležne”, rekao je Jovičić i dodao da će Srpska napredna stranka uraditi sve za bolji život Majdanpečana.\n“Građani Majdanpeka imaju jedan pravi izbor, a to je Srpska napredna stranka, sa timom koji će ovde delovati u narednom periodu. Mi ćemo pokušati, na sve moguće načine, koliko god da je teška situacija, da obezbedimo nešto bolji ambijent za život i da privučemo ljude izvan naše zemlje da upoznaju ovo lepo mesto”, zaključio je Jovičić.\nNakon Majdanpeka, Jovičić je obišao Rudnu Glavu i Donji Milanovac, gde je razgovarao sa aktivistima Srpske napredne stranke.


Nova Vlada Izraela će večeras (14. maj) položiti zakletvu čime će se okončati 18 meseci političkog zastoja nastalog zbog tri uzastopne runde parlamentarnih izbora na kojima nije bilo jasnog pobednika.\nPremijer Izraela Benjamin Netanjahu sinoć (13. maja) je zvanično objavio da je uspeo da obrazuje novu vladu u pismu predsedniku parlamenta, Kneseta, lideru partije centra "Plavo i belo" Beniju Gancu i izraelskom predsedniku Ruvenu Rivlinu.\nVlada u kojoj će Ganc na osnovu koalicionog sporazuma smeniti Netanjahua na funkciji premijera posle 18 meseci položiće zakletvu nakon glasanja poslanika na plenarnoj sednici Kneseta koja počinje u 18 sati po lokalnom vremenu (17 po srednjoevropskom).\nBiće to prva vlada Izraela u potpunosti funkcionalna od kraja decembra 2018. godine i ona će okončati naizgled nerešivu političku situaciju, kada su Ganc i Netanjahu bili ljuti rivali.\nIzraelski tužilac savjetovao sudu da ne poništi koalicioni sporazum Netanyahua i Gantza\nNetanjahu će večeras predstaviti nove ministre, osnovne principe i smernice nove vlade.\nPošto je na osnovu koalicionog sporazuma stvorena nova funkcija alternativnog premijera očekuje se da se Ganc takođe obrati poslanicima, a govoriće i lider opozicije vođa partije centra Ima budućnosti (Ješ Atid) Jair Lapid, javljaju izraelski mediji.\nNa osnovu koalicionog sporazuma potpisanog u aprilu između Netanjahuovog konzervativnog Likuda i Gancove stranke nova vlada će na početku imati 32 ministra, a pola godine kasnije 36 i tada će biti najveća u istoriji Izraela.\nGanc, bivši komandant izraelske vojske, će biti ministar odbrane i imati titulu alternativnog premijera dok ne postane premijer.\nOd novembra 2021. Netanjahu će biti alternativni premijer.\nKneset će večeras izglasati i novog predsednika.\nU vladi će biti i dve partije levog centra Laburistička i Gešer, kao i dve stranke ultraortodoksnih Jevreja.\nLikud nije uspeo da se dogovori da u vladu uđe i nacionalno verska stranka Jamina.\nZahvaljujući dogovoru Ganca i Netanjahua koji je premijer neprekidno više od jedne decenije, a ukupno preko 13 godina, izbegnuti su četvrti izbori u Izraelu.\nNova vanredna vlada nacionalnog jedinstva obrazovana je pre svega u nastojanju da se zaustavi širenje zaraze korona virusom.\nTo je, između ostalog, navelo Ganca da odustane od obećanja da neće biti u vladi u kojoj je premijer Netanjahu, optužen za korupciju.


Uskoro novo poskupljenje kafe - Ozonpress :: internet portal\n– Početkom godine „Grand kafa“ je povećala svoje izlazne cene za 10 odsto, što je neki minimum u odnosu na kretanje cena na svetskoj berzi – kaže Andrej Bele, direktor strateškog poslovnog područja kafa u „Atlantik grupi“. – Poremećaj je usledio zbog nedovoljne proizvodnje robuste, tako da je u odnosu na isti period prošle godine cena sirove kafe gotovo 50 odsto veća. Prednjači robusta, ali je sličan rast zabeležen i kod arabike, što je kulminiralo u januaru. Brazil, koji inače koristi isključivo robustu, morao je da manjak od 10 miliona vreća svoje proizvodnje nadoknadi iz rio minasa, sorte arabike.\nPrema njegovim rečima, deficit robuste zabeležen i u svim regijama, od Indije, preko Azije, Vijetnama, Indonezije do Afrike… Upravo zato su pržioničari nedostatak robuste nadoknađivali arabikom.\n– Tako je trenutno „panika“ na tržištu da se uopšte nađu i obezbede potrebne količine kafe, što, uz kretanje vrednosti dolara, samo dodatno podiže tražnju i podstiče dalji rast cena kafe na berzi – ističe Bele. – Planskom nabavkom i pokrivanjem iz sopstvenih rezervi smo, koliko god je to moguće, amortizovali troškove globalnog poskupljenja kafe i nastojaćemo i ubuduće da naša cena dalje prati optimalan odnos kvaliteta i cenovne konkurentnosti.\nNA cene na svetskom tržištu kafe „udariće“ i sve jači dolar. Da će dolar biti sve snažniji, pokazuje i to da je FED – Sistem centralnog bankarstva SAD – prema planu povećao referentne kamatne stope sa 0,75 odsto u februaru na 1 u martu. Očekuje se da će ove kamatne stope još nekoliko puta do kraja godine rasti, a to će uticati na to da američka valuta bude još jača.\nAnonimni 21/05/2017 u 08:19 Odgovorite\nPostovani Konzumenti kafe,\nKafa je jedan od najvise koriscenih proizvoda iz kategorije GMO proizvoda.\nЕро соног свијета 22/05/2017 u 11:12 Odgovorite\nПосле цигарета највећи загађивач организма.Кафа као биљка уопште се не може узгајати самостално плантажно јер отрује саму себе својим лишћем ако прдукти његовог распадања допру до кореновог система.Погледати емисију здрав прав нашег угледног доктора.Зашто на тржишту нема у продаји кафе у зрну као у целом нормалном свету,било пржене било не пржене у разним класама и квалитетима.


Ekskluzivno iz Majamija: Srbin u centru uragana (video, foto) - Sputnjik Srbija\n20:56 10.09.2017 (osveženo 07:35 11.09.2017) Preuzmite kraći link\nVodena bujica u centru Majamija\nStanimirović kaže da njegovo dete ide u drugi razred osnovne škole, koja je zatvorena od četvrtka, i gotovo je sigurno da neće biti otvorena pre utorka.\nPotopljena telefonska govornica u Majamiju, pored luksuznog hotela iz lanca "Meriot"\nPosledice „Irme“ u Majamiju\nDodaje da su od juče obustavljeni svi letovi, prodavnice ne rade kao i da su i državne i privatne firme zatvorene.\nScena iz Majamija nalik na one iz holivudskih filmova žanra katastrofe\nGuverner Floride Rik Skot zatražio je od predsednika SAD Donalda Trampa da proglasi stanje prirodne katastrofe.\nBranimir Stanimirović u potopljenom Majamiju\nUragan „Irma“ pogodio je do sada južna ostrva Floride i odneo tri života. Najjači udari u Tampi očekuju se tokom noći, a u Majamiju u jutarnjim satima po srednjeevropskom vremenu.\nuragan Irma, Branimir Stanimirović, Florida, Majami


05.09.2019 u 17:08\nU Hongkongu povučen sporni zakon\nŠefica Hongkonga Keri Lam je juče objavila da će vlada formalno povući zakon o izručenju, koji je ovu bivšu britansku koloniju gurnuo u najveću političku krizu otkako je 1997. vraćena Kini. Potpuno odustajanje od zakona (u junu je samo odložen) bio je glavni zahtev građana na masovnim višemesečnim demonstracijama, ali ne i jedini. Traži se i amnestija za uhapšene građane, istraga policijske brutalnosti prema demonstrantima, da se protesti ne nazivaju neredima i da se sprovedu demokratske reforme kako bi građani sami birali vođe. Lamova je rekla da će se njena vlada baviti uzrocima protesta, da će izabrati dva nova člana agencije za kontrolu policije i kroz brojne dijaloge istražiti probleme društva. Nije, međutim, podržala zahtev da se formira nezavisni komitet koji bi ispitao\n02.09.2019 u 08:44\nStudenti i đaci protestuju u Hongkongu\nHongkong - Stotine studenata i učenika srednjih škola napustili su danas nastavu kako bi učestvovali na demonstracijama. Tom potezu prethodili najveći do sada protesti održani tokom vikenda, tokom kojih su demonstranti spaljivali barikade, bacali dimne bombe, dok je policija na to odgovorila vodenim topovima, suzavcem i gumenim mecima. Studenti su se okupili ispred Kineskog univerziteta u Hongkongu, koji je i jedan od najvećih, a postavljen je i transparent „Ujendinjeni bojkot studenata za naš grad”. Inače, u Hongkongu je od jutros policija u podzemnoj železnici, gde je došlo do sukoba sa demonstrantima tokom vikenda, prenosi Rojters. Učesnici protesta pozivaju na generalni štrajk, međutim, od jutros je u gradu relativno mirna situacija. Jedino su brojne osnovne škole zatvorene zbog\n01.09.2019 u 09:36\nObustavljen železnički saobraćaj ka aerodromu u Hongkongu\nHONGKONG – Železnički saobraćaj koji vodi ka međunarodnom aerodromu u Hongkongu danas je obustavljen, pošto su antivladini demonstranti zapretili da će zaustaviti saobraćaj koji vodi ka aerodromu, saopštile su Tranzitne železnice (MTR) Hongkonga. Demonstranti planiraju da danas blokiraju pravce ka aerodromu nakon haotične noći koja je protekla u sukobima između policije i maskiranih demonstranata u najnovijim nemirima koji su pogodili Hongkong, prenosi Rojters. Demonstranti i policija juče su se ponovo sukobili u Hongkongu, a policija je koristila suzavac i vodeni top u pokušaju da suzbije proteste ispred vladinog sedišta, dok su učesnici protesta bacali Molotovljeve koktele i druge predmete, javlja Tanjug. Ovo je 13. vikend kako traju protesti u tom gradu pod kineskom kontrolom.\n31.08.2019 u 22:59\nHONGKONG – U centru Hongkonga danas je vladala haotična atmosfera nakon što se policija sukobila sa demonstrantima koji su se okupili uprkos zabrani. Policija je zabranila proteste zbog opasnosti od nasilja podsećajući na nasilje prošle nedelje, ali je ipak nekoliko desetina hiljada građana danas izašlo na ulice. Policija je intervenisala i rasturila protest vodenim topovima, koji su bili napunjeni vodom obojenom u plavu boju, što će omogučiti policiji da prepozna demonstrante, kao i suzavcem. Lokalni mediji su preneli da je uhapšen veliki broj ljudi ali se na zna tačan broj, javlja Beta. Protesti su počeli u junu, zbog u međuvremenu suspendovanog predloga zakona o ekstradiciji koji predviđa izručenje osumnjičenih Pekingu. Protivnici tog zakona navode da on predstavlja pretnju\n31.08.2019 u 13:12\nHONGKONG – Demonstranti i policija danas su se ponovo sukobili u Hongkongu, a policija koristi suzavac i vodeni top u pokušaju da suzbije proteste ispred vladinog sedišta, javljaju mediji, prenosi Tanjug. Demonstranti su prethodno uperili laserske zrake u policiju i, kako javljaju mediji, čini se da bacaju tvrde predmete preko velikih barijera, prenosi AP. Policija je odgovorila ispaljivanjem suzavaca u demonstrante sa druge strane barikada, a potom upotrebila i vodeni top. Demonstranti se nisu povukli i pokušavaju da provale u prostor u kojem se nalazi policija. Ovo je 13. vikend kako traju protesti u tom gradu pod kinskom kontrolom.\n30.08.2019 u 08:22\nVojska će reagovati ako se pogorša situacija u Hongkongu\nHONGKONG – List Čajna dejli piše danas da svrha stacioniranja kineskih vojnika u Hongkongu nije simbolička i da oni neće imati razloga da ne reaguju ukoliko se situacija u gradu pogorša. Kina je u četvrtak završila, kako je navela, rutinsku rotaciju vazdušnih, kopnenih i morskih snaga u Hongkongu, bivšoj britanskoj koloniji, u kojoj se od juna održavaju antivladine demonstracije, podseća Rojters. Odred vojnika Narodnooslobodilačke armije stacioniran je u Hongkongu od 1997. godine, a toj bivšoj britanskoj koloniji „nad glavom visi” mogućnost njihove raspodele kako bi se ugušili protesti, iako je gradska vlada više puta saopštila da može da se nosi sa situacijom, prenosi Tanjug. Prema proceni analitičara, garnizon broji između 8.000 i 10.000 vojnika, koji se nalaze u bazama na jugu\n27.08.2019 u 10:56\nPEKING – Kina je „izrazito nezadovoljna” saopštenjem G7 o Hongkongu u kome se poziva na izbegavanje nasilja u toj poluatonomnoj kineskoj teritoriji, posle više od dva meseca demonstracija protiv prokineske uprave, prenosi Beta. U obraćanju novinarima portparol kineskog Ministarstva spoljnih poslova Geng Šuang ponovio je da je situacija u toj bivšoj britanskoj koloniji unutrašnje pitanje Kine i da nijedna država, organizacija ni pojedinac nemaju prava da se mešaju. „Izražavamo naše izrazito nezadovoljstvo i naše odlučno protivljenje deklaraciji koju su izdale vođe G7 u vezi događaja u Hongkongu”, rekao je Geng. Kina poziva članice G7 da prestanu da „taje loše namere, zabijaju nos u tuđa pitanja i u tajnosti pripremaju ilegalne aktivnosti”. U finalnoj deklaraciji posle\n25.08.2019 u 17:40\nHONGKONG - Policija u Hongkongu je upotrebila suzavac i izvela po prvi put kamione sa vodenim topovima u sukobima sa demonstrantima do kojih je došlo nakon protestnog marša u tom gradu. Nakon što je grupa demonstranata šipkama krenula na policiju nazivajući ih gangsterima, policajci su izvadili pištolje, a reporter lokalne televizije rekao je da je video jednog policajca u civilu kako puca u vazduh. Većina ljudi bila je u parku u kome je završena današnja šetnja, ali je grupa radikalnijih demonstranata zauzela glavnu ulicu bacajući po njoj bambusovu trsku i postavljajući narančaste i bele saobraćajne barijere i čunjeve kako bi ometali policiju. Posle podizanja zastava upozorenja, policija je upotrebila suzavac kako bi rasterala gomilu. Demonstranti su odgovorili bacajući cigle i\n25.08.2019 u 10:28\nHONGKONG – Demonstranti sa kišobranima izašli su i danas po kiši u Hongkongu na najnovije prodemokratske proteste. Protestni marš počeo je blizu železničke stanice Kvaj Fong koja je postala centralno mesto protesta od kada je policija tu upotrebila suzavac ranije ovog meseca, prenosi Beta. Policija u opremi za suzbijanje demonstracija raspoređena je duž protestne rute. Demonstracije se održavaju u Hongkongu više od dva meseca. Među pet zahteva demonstranata su demokratski izbori u toj kineskoj autonomnoj teritoriji i istraga o policijskoj upotrebi sile radi suzbijanja protesta. Velika grupa demonstranata sukobila se juče sa policijom posle marša u kvartu Kovlun bej, izgradila je barikade i palila vatre na ulicama. Policija je saopštila da su uhapsili 29 ljudi, starih od 17\n24.08.2019 u 11:52\nHONGKONG – Nove tenzije izbile su danas u Hongkongu između policije i radikalnih demonstranata koji su podigli barikadu u jednoj ulici. Policija je intervenisala da rastera prodemokratske demonstrante u kvartu Kvun Tong, u istočnom delu Honkonga i upotrebila suzavac. Najmanje jedan demonstrant je uhapšen, javio je novinar agencije Frans pres. Ova bivša britanska kolonija od juna prolazi kroz najtežu političku krizu sa svakodnevnim demonstracijama, od 1997. godine kada je Britanija predala Kini. Situacija je danas posebno napeta u popularnom kvartu Kvun Tong, u istočnom delu Hongkonga. Posle šetnje kroz kvart hiljade demonstranata od kojih su mnogi nosili gas maske i kacige blokirala je policija za rasturanje demonstracija nedaleko od policijske stanice Ngau Tau Kok, javlja


S ovjerenom knjižicom kod 100 privatnika - Glas Srpske\nS ovjerenom knjižicom kod 100 privatnika\nAnita Janković-Rečević 11.02.2019 13:58\nBanjaluka - Veliki broj pacijenata u Republici Srpskoj odlučio je brigu o svom zdravlju povjeriti privatnicima, a s ovjerenom knjižicom trenutno se mogu liječiti u oko 100 zdravstvenih ustanova u privatnom vlasništvu, kojima za te usluge Fond zdravstvenog osiguranja RS godišnje isplati oko 19,2 miliona KM.\nU Fondu zdravstva ističu da iz godine u godinu povećavaju broj ugovora sa privatnim zdravstvenim ustanovama, posebno iz oblasti porodične medicine, u kojima je trenutno registrovano 75.000 od ukupno 1, 1 milion osiguranika.\n- Kada je u pitanju privatni sektor, trenutno imamo ugovore s oko 20 ambulanti porodične medicine, sedam bolnica, te 70 ustanova koje pružaju konsultativno-specijalističku zdravstvenu zaštitu. U svim tim ustanovama osiguranici se mogu liječiti pod istim uslovima kao u javnim - rekli su u fondu i dodali da sarađuju i sa 125 privatnih apoteka.\nIstakli su da se uključivanje privatnog sektora u zdravstveni sistem u praksi pokazalo kao dobro rješenje jer podstiče konkurenciju.\n- Takvim načinom ugovaranja “tjeramo” javne i privatne zdravstvene ustanove da konstantno unapređuju svoj rad kako bi privukle što veći broj osiguranika. Tako utičemo na poboljšanje kvaliteta zdravstvenih usluga, a sve s ciljem da osiguranici budu zadovoljni - rekli su u fondu.\nNaveli su da su ove godine posebno vodili računa da prilikom sklapanja ugovara sa privatnim ustanovama koje pružaju konsultativno-specijalističke usluge ugovore sve ono što pružaju, a ne, kao što je ranije bio slučaj, kada su ugovarane samo pojedinačne usluge.\n- Ranije su preostale usluge naplaćivane osiguranicima ili su pacijenti upućivani u druge ustanove gdje to mogu obaviti sa knjižicom. Novim ugovorima želimo da u potpunosti zaštitimo prava osiguranika i to tako da što manje novca izdvajaju iz vlastitog džepa, posebno za one usluge koje spadaju u obavezno zdravstveno osiguranje - rekli su u fondu i pojasnili da svake godine finansijskim planom određuju iznos sredstava za finansiranje zdravstvene zaštite na svim nivoima, te da uključivanje privatnih ustanova ne znači veće izdatke.\nPredsjednica Upravnog odbora Udruženja doktora medicine privatne prakse RS Gordana Šukalo istakla je da su uvezanim sistemom zdravstvene zaštite svi u Srpskoj na dobitku, počevši od Republike, pacijenata, do privatnih ustanova.\n- Rasterećeno je pružanje usluga u javnim ustanovama koje su ranije bile prebukirane, sa dugim listovima čekanja na specijalističke preglede. Te liste su sada znato kraće. Pacijenti iz malih sredina u kojima nema bolnica više ne moraju putovati da bi obavili složenije preglede jer privatne ustanove usluge obavljaju i u manjim opštinama. Privatne ustanove su u dobitku jer su uključene u sistem i sada se maksimalno koriste naši resursi kada su u pitanju kadar, prostor i oprema - rekla je Gordana Šukalo.\nOna je navela da su privatne ustanove u sistemu od 2010. godine i da je broj pacijenata povećan za više od 50 odsto, te da raste iz dana u dan.\n- Smatram da nam pacijenti dolaze radi kvalitetnije usluge, ljubaznijeg ophođenja prema ljudima, a i ne čekaju dugo. Takođe, privatne ustanove se lakše prilagođavaju novim trendovima u medicini - zaključila je Gordana Šukalo.\nU Fondu zdravstvenog osiguranja RS su istakli da zdravstvene ustanove koje žele da potpišu ugovor sa njima moraju ispunjavati propisane uslove i kriterijume, odnosno imati neophodne dozvole i rješenja za rad resornog ministarstva.\n- Kriterijumi ugovaranja su jasno definisani našim aktima, a pravila su ista za sve, bez obzira na to u čijem je vlasništvu zdravstvena ustanova. Nemamo diskriminatorski odnos ni prema javnim ni prema privatnim ustanovama - rekli su u fondu.\nKancelarija za reviziju BiH: Mišljenje s rezervom za izvršenje budžeta institucija BiH za prošlu godinu\nSutra pretežno sunčano uz malu oblačnost\nRajčević: Pobjeda SNSD-a u Brčkom, Pelagićevu i donjem žabaru\nGašić: Dodatnu pažnju posvetiti oporavku turizma\nAmbasada Italije raspisala konkurs za stipendiranje studenata iz BiH\nTemelji dnevnih centara za djecu sa poteškoćama u razvoju utočišta u oktobru\nPrijedor: Sufinansiranje 58 projekata omladinskih i nevladinih organizacija\nTrivić: Neophodna digitalizacija ustanova kulture\nKotor Varoš: Sa ulica uklonjeno osam pasa lutalica\nPale: Besplatna škola tenisa\nTegeltija posjetio firmu “Alumont” koja zapošljava 16 radnika


Smajić o sukobu interesa: Odbornik u Srebrenici je sam za sebe glasao da bude direktor - Klix.ba\nApsurdi sistema Smajić o sukobu interesa: Odbornik u Srebrenici je sam za sebe glasao da bude direktor\nPoslanica Poslaničke grupe Zajedno za BiH u Narodnoj skupštini RS-a Begija Smajić ukazala je danas da je nespojivost funkcija jedna od manjkavosti važećeg zakona o spriječavanju sukoba interesa u organima vlasti tog bh. entiteta.\nNavela je primjer Skupštine općine Srebrenica.\n"Jedan odbornik je bio direktor ustanove čiji je osnivač ta općina, a da situacija bude još apsurdnija, taj odbornik je glasao sam za sebe za mjesto direktora i da nije glasao sam za sebe ne bi mogao biti imenovan", rekla je Smajić u entitetskom parlamentu.\nTokom rasprave o izvještaju Komisije za utvrđivanje sukoba interesa u organima vlasti tog bh. entiteta, ona je navela primjer lokalnih zajednica u kojima predsjednici, potpredsjednici lokalnih skupština te odbornici glasaju za izvještaje svojih supružnika.\nNavela je da je taj problem posebno uočljiv u manjim lokalnim zajednicama, poput Bratunca, Rogatice, Gacka...\nSmajić je dodala da je u izvještaju Komisije o radu za 2018. više podataka o samoj organizaciji rada, nego o njenom radu.\n"Mislim da se Komisija susreće s problemima u radu, jer zakon o spriječavanju sukoba interesa u organima vlasti nedorečen, odnosno nije dovoljno eksplicitan", ocijenila je Smajić.\nPrethodno je u Skupštini vođena burna rasprava uz međusobne optužbe vlasti i opozicije ko je koga zaposlio u javnim organima i gdje je sve prisutan nepotizam.\nPredsjednica Komisije za utvrđivanje sukoba interesa u organima vlasti tog bh. entiteta Obrenka Slijepčević je rekla da su izabrani predstavnici vlasti dužni dostavljati imovinske izvještaje.\nSlijepčević je iznijela stav da treba izmijeniti zakon koji tretira ovu materiju.